Tidak Tahu Dikenakan Tindakan Undang-Undang, Boy Iman ‘Tergelak’ Bila Diisytihar Muflis

Sejak semalam heboh dilaporkan di media sosial mengenai personaliti Boy Iman yang diisytiharkan muflis oleh mahkamah.

Ia susulan kegagalannya membayar tuntutan hutang berjumlah lebih RM60,000 berkait pembinaan rumah oleh syarikatnya DBI Technology kepada seorang individu tahun lalu.

Boy bagaimanapun dalam satu laporan Malaysiakini pada hari ini mendakwa dia tidak mengetahui tentang tindakan undang-undang yang dikenakan ke atasnya sebelum ini.

Malah dia hanya mengetahui mengenai perkara itu melalui laporan media dan hanya mampu tergelak bila membaca mengenainya.

“Apabila saya merujuk kes ini pada peguam, dia juga memberi maklum balas yang sama.

“Apa boleh buat? Saya hanya mampu tergelak sajalah buat masa ni,” katanya.

Tuntutan RM60,000 itu dibuat seorang individu yang menyertai program pembinaan rumah milik syarikat Boy atau nama sebenarnya Noruliman A Rahman yang dikenali sebagai DBI Homes sebelum ini.

Menurut peguam, walaupun individu tersebut telah membuat pembayaran penuh namun projek itu di penghujungnya tidak menjadi.

Menyedari dirinya ditipu selepas dijanjikan rumah tersebut bakal siap selepas enam bulan, individu tersebut akhirnya mahu membatalkan kontrak dan meminta Boy memulangkan kembali wang miliknya.

“Namun, pihak Boy Iman terus mendiamkan diri dan anak guam kami mengambil tindakan undang-undang untuk menuntut haknya serta pembelaan ke atas diri sendiri kerana menjadi mangsa ‘scam’,” katanya seperti dilaporkan Harian Metro.

Isu penipuan pembinaan rumah dan hartanah bukanlah satu perkara yang baru. Baca perkongsian daripada lelaki ini bagaimana untuk mengambil tindakan jika anda menjadi mangsa penipuan ini di pautan di bawah.

Elakkan ‘Claim’ Di Media Sosial, Ini Langkah Yang Perlu Diambil Jika Ditipu Kontraktor

Bayaran Penuh Dibuat Tetapi Rumah Terbengkalai, Netizen Bongkar ‘Scam’ Syarikat Milik Artis Veteran


Tidak Tahu Kenapa Ramai Mahu Cuba Sukan Pelik Dan Bahaya Ini

Ini antara sukan yang popular di Indonesia, lumba panjat pokok pinang.

Biasanya acara ini di adakan di atas padang. Tapi jika diadakan dalam air, lagi mencabar sebab batang pinang jadi sangat licin dan sukar dipanjat.

Tapi yang mencabar tu lah yang seronok. Boleh main air sekali. Sampai ada yang pengsan gara-gara lemas tertelan air, boleh gitu?

Kat Malaysia tak ada ke acara macam ni? Kongsikan dengan rakan anda. Mana tahu dapat pula idea untuk acara sukan tahunan syarikat anda ;)


‘Tidak Tahu Kerana Tiada Dalam Kontrak’- Pelakon Drama Gay Ini Bakal Ambil Tindakan Undang-Undang

Baru-baru ini kecoh di media sosial apabila sebuah drama yang mengetengahkan genre gay dibarisi oleh pelakon-pelakon tempatan. Lebih mengejutkan, drama itu juga ditayangkan di aplikasi temu janji kaum sejenis.

Isu tersebut telah menjadi bualan netizen dan rata-rata netizen berasa terkejut kerana drama itu lulus dihasilkan. Malah, pelakon drama itu iaitu Danish Iskandar telah menerima kritikan hebat netizen.

Penjelasan daripada empunya badan.Nilaikan sendiri.

Bagi saya, boleh nampak tertekannya adik ni. pic.twitter.com/dLPJUFoli0

— Awan Wafdan ⛅ (@seketulawan) December 5, 2021

Ni main cast, tajuk stay away from me 🤡 pic.twitter.com/wx6Fy6fnDc

Danish dalam satu kenyataan di Twitter miliknya menegaskan bahawa tidak tahu tentang babak yang kurang ‘menyenangkan’ itu dalam drama Stay Away From Me. Menurutnya, dalam kontrak tidak diberitahu bahawa drama itu mempromosikan aplikasi gay dan tiada babak seperti itu.

Malah, Danish baru tahu drama itu sebenarnya promosikan aplikasi gay. Ketika dalam penggambaran, dirinya tidak tahu dan hanya mengetahui perkara itu selepas drama itu disiarkan.

and also for those yang tak clear , dlm contract memang takde langsung bgitau pasal cite ni is about to promote apps gay and takde pun scene scene yang mcm tu , so yea bila dh shoot tu dorang baru letak and baru semalam release series tu and saya baru tahu bende ni prmte app gay

— danishleh (@danishlehh) December 5, 2021

Oleh itu, ibu bapanya akan mengambil tindakan undang-undang berkenaan apa yang berlaku kepadanya. Danish juga meminta maaf dan berjanji akan berhati-hati kelak.

Menurut laporan, Jabatan Kemajuan Islam Malaysia (JAKIM) bersedia untuk merujuk kes tersebut kepada Suruhanjaya Komunikasi dan Multimedia Malaysia (SKMM) bagi membolehkan siasatan dijalankan.

Malah, Idris Ahmad iaitu Menteri di Jabatan Perdana Menteri (Hal Ehwal Agama) menegaskan hal ini bertentangan dengan norma dan budaya rakyat Malaysia. Malah, jabatan agama negeri akan diminta memanggil pelakon tersebut untuk kepastian.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Keluarga Gucci Berang, Dakwa Filem ‘House Of Gucci’ Satu Penghinaan

‘Diserang’ Kaum Bajau Laut Di Pulau Tatangan, Perkongsian Wanita Ini Buat Netizen Cemas

Sesak Diserbu Pengunjung Dan Banyak Sampah, ‘Spot’ Viral Lihat Kapal Terbang Kini Ditutup


‘Tidak Tahu Malu!’ – Kerajaan Israel Kecam Bella Hadid Kerana Sertai Demo Sokong Palestin

Israel mengkritik supermodel Bella Hadid kerana turut serta dalam aksi mengutuk kekejaman Zionist terhadap Palestin di Brooklyn, Amerika Syarikat. Kritikan itu disampaikan oleh Israel pada hari Ahad melalui akaun Twitter yang dikendalikan oleh Kementerian Luar Negeri Israel.

“Ketika selebriti seperti @BellaHadid mencadangkan untuk membuang orang Yahudi ke laut, mereka menganjurkan untuk menghapuskan Negara Yahudi,” tulis Israel di Twitter.

“Ini tidak seharusnya menjadi masalah Israel-Palestin. Ini semestinya menjadi masalah manusia. Tidak tahu malu,” tambah Israel.

When celebrities like @BellaHadid advocate for throwing Jews into the sea, they are advocating for the elimination of the Jewish State.

This shouldn't be an Israeli-Palestinian issue. This should be a human issue.

Shame on you.#IsraelUnderAttack pic.twitter.com/PJQHT90cNy

Di dalam ciapan tersebut, turut dimuat naik adalah tangkap layar aksi Bella Hadid yang menyertai himpunan aman mengutuk kekejaman Zionist. Dalam aksi tersebut, Bella Hadid mengenakan pakaian tradisional, Keffiyeh, dan memakai topeng menutup bahagian mulut dan hidung.

Melalui laporan Page Six dari New York Post, difahamkan bahawa Bella Hadid mempunyai darah Palestin dari sebelah ayahnya Mohamed Hadid. Dia pernah memberitahu media bahawa keluarganya diusir dari Palestin pada tahun 1948.

Setelah diusir, keluarganya menjadi pelarian dan berpindah randah. Bermula ke Syria, Lubnan dan kemudiannya ke Tunisia.

“Anda tidak mampu untuk tidak sensitif melihat kehidupan manusia dirampas. Anda tidak boleh. Kehidupan Palestin adalah kehidupan yang akan membantu mengubah dunia. Dan ia diambil dari kami dalam beberapa saat. #FreePalestine,” katanya.

“Saya sayang keluarga saya, saya suka warisan saya, saya suka Palestin. Saya akan tetap teguh untuk mengekalkan harapan mereka untuk tanah yang lebih baik di hati saya.

“Dunia yang lebih baik untuk orang-orang kita dan orang-orang di sekitar mereka. Mereka tidak akan dapat menghapus sejarah kita. Sejarah adalah sejarah!” tulis Bella Hadid di Instagram.

Kumpulan Rage Against The Machine dikecam peminat kerana sokong Palestin. Klik pautan di bawah untuk membaca.

Kumpulan Rage Against The Machine Dikecam Peminat Kerana Sokong Palestin


Tidak Tahu Sama Ada Memilih Uber Atau Grab? Google Maps Sediakan Jawapan Terbaik

Adakah anda merupakan seseorang yang kerap menggunakan perkhidmatan Uber atau Grab? Jika ya, mungkin ini fungsi yang dinanti-nantikan oleh anda. Fungsi terbaru daripada Google Maps ini bukan sahaja bakal menjimatkan masa anda malah membolehkan anda membandingkan harga buat kedua-dua servis ini secara serentak.

Fungsi terbaru ini juga tidak tertakluk di Malaysia malah Google mula menjalankan fungsi terbaru mereka sekitar Asia Tenggara. Dalam erti kata lain, jika anda ke Indonesia, fungsi perbandingan harga turut disediakan membolehkan anda membandingkan harga menaiki Uber atau GO-JEK.

Sebuah lagi tips untuk menjimatkan perjalanan anda adalah dengan menggunakan kupon diskaun yang diterima menerusi promosi daripada syarikat-syarikat ini. Tawaran penjimatan turut disediakan membolehkan anda berjimat sehingga 50%

Fungsi terbaru daripada Google Maps ini boleh didapati di Android dan iOS melalui update terbaru.


Tidak Tahu Sedang ‘Live’, Rakan Dedah Punca Dato’ Hattan Sekolahkan Pembaca Berita

Kecoh sejak beberapa hari terakhir ini apabila penyanyi berpengalaman, Dato’ Hattan atau nama sebenarnya Mohd Shukri Shahabudin menjadi buah mulut netizen selepas ‘sekolahkan’ pembaca berita, Nursyazwani Saiful Sham secara live hanya kerana bertanyakan soal pemergian Mael XPDC.

Tindakan yang dianggap biadap oleh para netizen ini sekaligus membuatkan Dato’ Hattan menerima kecaman yang hebat. Malah, beliau dikatakan telah memilih untuk mengunci akaun Instagram beliau selepas insiden tersebut.

Susulan daripada insiden yang berlaku, terdapat pihak wartawan yang cuba menghubungi Dato’ Hattan namun beliau memaklumkan tidak berminat untuk mengulas tentang perkara tersebut.

“I’m not interested” ulas Dato’ Hattan secara ringkas sebelum memilih untuk sambung bermain golf.

Mengulas mengenai tindakan yang dilakukan kepada pembaca berita, seorang rakan Dato’ Hattan, Salimey Abu Bakar menerusi TikTok memaklumkan Dato’ Hattan sebenarnya tidak tahu temu bual tersebut dilakukan secara live di televisyen serta ditonton oleh orang ramai.

Beliau yang baru sahaja menonton insiden tersebut di televisyen terus menghubungi Dato’ Hattan bagi bertanyakan dengan lebih lanjut.

“Jawapan yang diberikannya, apa live? Aku tak tahu, katanya. Saya tanya lagi, biar betul Hattan tak tahu? Tak tahu, aku tengah baring mereka ‘call’ tanya soalan, aku jawablah macam biasa.

“Kalau kita pun dalam situasi begini mungkin kita pun jawab macam sembang biasa kawan-kawan” ulas Salimey.

Menurut Salimey, tidak adil untuk orang ramai menghakimi tindakan Dato’ Hattan kerana mustahil penyanyi tersebut tidak tahu protokol apabila ditemubual secara live di televisyen dan radio.

A post shared by Nursyazwani Saiful Sham (@nsyzwani)

Malah, Salimey memaklumkan panel berita yang seharusnya bersedia dengan soalan dan jawapan untuk diberi pada panel dan pembaca berita pada masa terbabit.

Sehingga hari ini, isu ini masih lagi ‘hangat’ dibincangkan. Malah, terdapat netizen yang mulai mempersoalkan kreadibiliti Dato’ Hattan serta menyerang laman Facebook rasmi beliau.


Gadis Berusia 12 Tahun Ini Tersenarai Sebagai 10 YouTuber Dengan Jumlah Pengikut Tertinggi Malaysia

Siapa sangka bermula dengan minat bermain ukulele sambil bernyanyi berjaya meletakkan beliau sebagai 10 YouTuber dengan jumlah pengikut tertinggi di Malaysia. Lebih mengagumkan, jumlah pengikut beliau di YouTube dilaporkan lebih tinggi berbanding para selebriti di Malaysia.

Menerusi perkongsian daripada Noxinfluencer, Alyssa Dezek yang baru sahaja berusia 12 tahun kini berada di tangga ke-9 sebagai YouTuber dengan jumlah pengikut tertinggi di Malaysia serta berjaya berada sebaris dengan syarikat-syarikat besar seperti Les’Copaque Production, Monsta serta TV3MALAYSIA.

Melihat kepada perjalanan karier gadis yang mengidolakan Dato’ Sri Siti Nurhaliza ini, video beliau mulai tular apabila Alyssa berjaya membuat cover bagi lagu Jomblo Happy, Cari Pokemon dan Kun Anta. Setakat ini, video beliau dengan jumlah tontonan tertinggi adalah cover lagu Tak Tun Tuang dengan 34 juta tontonan.

Tidak hanya membuat cover, Alyssa Dezek kini turut mempunyai lagu sendiri iaitu Lagu Untuk Kamu yang sudah berjaya mengumpul 33 juta tontonan dalam tempoh 5 bulan sahaja.

Sokongan daripada keluarga khususnya ibunya antara yang membuatkan karier beliau terus berkembang. Mengulas mengenai impian dan cita-cita Alyssa, beliau berharap dapat meningkatkan lagi jumlah pengikut di YouTube dalam usaha mendapat Diamond Play button dengan mengumpul 10 juta pengikut.

Kami kongsikan kepada anda beberapa lagi artikel berkaitan YouTuber. Klik pautan di bawah untuk ketahui lebih lanjut.

Atta Halilintar, YouTuber Pertama Di Asia Tenggara Dengan 10 Juta Pengikut

YouTuber Terkenal Hilangkan Diri Selepas Pesan 20 Burger Semata-Mata Untuk Konten ‘Prank’?


Tidak Tahu Wajib Muat Turun Aplikasi MySejahtera, Pegawai Bank Ini Telah Dikenakan Kompaun RM1,500

Lebih setahun pandemik COVID-19 menyerang Malaysia, pastinya orang ramai cukup tahu dengan SOP untuk memakai pelitup muka serta perlu mengimbas kod MySejahtera sebelum memasuki mana-mana premis.

Dalam pada itu, agak ironi buat seorang pegawai bank di Georgetown, Pulau Pinang yang mendakwa beliau tidak mengetahui kewajiban memuat turun aplikasi berkenaan dalam telefon pintar. Berikutan kegagalan mengimbas kod MySejahtera, beliau telah dikenakan kompaun RM1,500.

Menurut Ketua Polis Daerah Timur Laut, Asisten Komisioner Soffian Santong, kesalahan itu dikesan ketika operasi pematuhan prosedur operasi standard (SOP) tempat kerja di pusat bandar bermula 12 tengah hari tadi.

Beliau juga kesal masih terdapat masyarakat yang tidak mematuhi SOP yang ditetapkan kerajaan dalam membendung wabak yang sudah menyerang lebih setahun ini.

Selain itu, dimaklumkan sebanyak tujuh kompauan telah dikeluarkan di daerah Timur Laut melibatkan institusi kewangan serta pejabat swasta setakat 2 Jun lalu.

Tular pada minggu ini apabila Hafizh Syahrin meluahkan rasa kecewa beliau terhadap pihak Imigresen Malaysia selepas gagal membawa isteri beliau ke Eropah bagi menyertai perlumbaan.

Gagal Bawa Isteri Ke Eropah, Hafizh Syahrin Luah Rasa Kecewa Terhadap Imigresen Malaysia

Ribuan Pelarian Rohingya Merusuh, Tak Mahu Tinggal Di Kem Yang Sesak Seperti Setinggan


Bernikah Di Usia Muda, Doktor Ini Berikan Sebab Untuk Tidak Takut Hidup Susah

Nota Editor: Perkongsian ini adalah daripada Dr Syahrul Fitri di Facebook beliau yang merupakan seorang graduan PhD in Medicine dan 2 ijazah sarjana muda dari Australia.

Penulisan ini adalah daripada pengalaman beliau yang telah bernikah semasa masih belajar. Juga juga seorang yang minat menulis dan telah penerbitkan karya pertama beliau bertajuk “Isteri Untuk Dia”.

Kami nikah masa umur 22 tahun. Ramai orang kata, terlalu awal dan terlalu muda. Ada jugalah yang mempertikaikan kematangan saya untuk menjadi seorang suami pada usia sebegitu. Ada jugalah yang mempersoalkan kesediaan si isteri untuk menghadapi susah senang bersama saya yang masih berstatus “pelajar” pada masa itu.

Life as students. To add, life as married students. Bergantung hidup pada nilai scholarship ‘bujang’ walaupun beristeri menjadikan hidup ibarat kais pagi makan pagi, kais petang makan petang. Memanglah susah. Segala benda tak cukup sempurna.

Selepas nikah di Kelantan (Malaysia), kami terbang memulakan hidup di Adelaide (Australia) untuk saya habiskan pengajian degree berbaki satu tahun lagi (Honours year).

Pernah terjadi episod berjimat-cermat sebab scholarship hanya tinggal AUD $100 untuk 20 hari seterusnya selepas bayar semua bil keperluan, hantar sedikit untuk ibu bapa di kampung, isytirakat (sedekah/infaq kepada amal dakwah dan tarbiyyah) dan pelbagai sehingga si suami terpaksa ponteng universiti untuk kerja part-time pizza delivery, walaupun esoknya ada oral presentation dan si isteri mengambil upah menjaga anak-anak kawan walaupun sedang kurang sihat.

Ia cukup mencabar diri dan menjadi warna-warni kehidupan yang tidak akan kami lupakan sampai bila-bila.

Cubalah bayangkan bidadari saya ini yang disahkan mengandung 2 bulan (anak pertama) terpaksa pulang seorang diri ke Malaysia pada 21 November 2010 supaya kesihatannya dan kandungan dapat dijaga lebih baik bersama keluarga di kampung kerana sukarnya kehidupan kami di Australia pada masa itu.

Tidaklah hidup melarat sampai nak makan pun tiada duit. Tetapi wujud kesukaran yang menyebabkan ‘berpisah buat sementara waktu’ adalah lebih baik pada masa itu. Makan nasi berlauk ayam dan sayur, bolehlah.

Tetapi nak beli buah, vitamin supplements, itu ini tak mampulah sebab di sini mahal-mahal semuanya. Rasa malu, sedih, semua ada. Rasa macam suami tak guna pun ada. Tetapi saya pesan kepada isteri dan diri sendiri, “Fikir positif! Allah swt kan ada sokmo!” dan dalam kekalutan itu, we moved on.

For the record, masa hantar isteri ke airport, saya tak menangis pun, of course! Namun teringatkan air mata si isteri di departure hall Adelaide International Airport sebentar tadi itu ‘paksa’ saya untuk mengeluarkan air mata dalam perjalanan ke rumah. Jujurnya, malam itu saya tak dapat tidur pun kerana r_n_u (Please fill in the blanks).

Baca: Lamar Si Gadis Kerana Jatuh Cinta Pandang Pertama Dengan Sikapnya

Ini foto 4 tahun yang lalu kami bersama cahaya mata pertama pada hari majlis konvokesyen di The Students’ Learning Hub, The University of Adelaide, Australia.

Pada tarikh ini (21 November 2010), isteri saya punya Ijazah Sarjana Muda dengan Kepujian dan saya sendiri punya dua sijil Ijazah Sarjana Muda (yang dicapai dalam masa 4 tahun pengajian), satu sijil nikah dan satu sijil kelahiran anak, dan juga berstatus pelajar PhD tajaan penuh biasiswa.

Esok paginya 22 November 2010 lega apabila isteri telah selamat sampai di Kelantan dan pada pagi yang sama saya menduduki ujian viva untuk Honours project saya.

Pagi sebagai seorang ‘bujang semula’ tidak sempatlah nak breakfast kerana isteri tiada di sisi untuk sediakan. Saya beritahu isteri, “Jangan risau. Abang OK and all ready for the big day today!” Hakikatnya, dengan perut kosong itulah naik bas seorang diri ke universiti, lakukan final oral presentation diikuti beberapa jam sesi viva.

Jam 2 petang settle semua, badan menggigil kelaparan. Barulah terkejar-kejar cari sesuatu untuk isi perut sehinggakan saya habiskan minum satu gelas hot chocolate drink walaupun sebenarnya saya tak makan/minum coklat. First time! Lapar punya pasal.

Pada jam 4.30 petang pihak universiti melalui supervisor saya yang datang sendiri berjumpa saya memberitahu keputusan saya mendapat First Class Honours dengan CGPA 7.00/7.00. Allahu Allah. Sujud syukurlah, of course dan cepat-cepat beritahu isteri dan keluarga di kampung.

Mesti pelik, kan, kenapa saya kongsi sedikit kisah saya ini di sini? Ada sebabnya.

Hari ini adalah hari ke-dua ribu lima puluh kami bergelar suami isteri. Ya, anda tidak silap membacanya. Hari ini hari ke-2050 dan secara jujurnya saya masih struggle dengan kehidupan.

Ya, saya punya pelajaran namun gajinya belum stabil, belum ada kereta sendiri, rumah pun tiada apatah lagi aset-aset lain yang sedap dipandang.

Nak beli baju sehelai pun saya buat kira-kira sampai penuh dua helai kertas saiz A4. Huhu. Dan si isteri yang bersama saya dalam setiap kesukaran saya itu sedang bersama saya dalam kesukaran saya pada hari ini. Subhanallah, syukur alhamdulillah.

Sepanjang kami menjadi suami dan isteri, saya tidak pernah berikan rumah yang besar, kereta yang besar, duit yang besar kepada isteri. Tetapi saya berikan hati yang besar, jiwa yang besar dan kejujuran yang besar kepada isteri.

Bidadari saya ini juga memberikan hati yang besar, jiwa yang besar dan kasih sayang yang besar kepada saya sebagai suaminya. Sebab inilah kenangan-kenangan sebegini mengusik jiwa saya.

Bidadari saya ini pernah berseloroh, “Bilalah nak merasa hidup senang seperti orang lain. Nak juga merasa itu ini (apabila melihatkan rakan-rakan, ikhwah akhawat dan kenalan-kenalan yang berjaya-berjaya).”

Dengan rendah diri saya cetuskan ikhlas daripada hati, “Masa Abang tiada duit, masa Abang sakit, masa Abang sempit, Abang lebih banyak ingat Allah swt apabila mengalami kesusahan.

Masa Abang tiada duit, masa Abang sakit, masa Abang sempit, Abang dapat rasa kasih sayang dan cinta yang sangat kuat lahir daripada Sayang apabila Sayang bersama Abang dan menjaga Abang.

Mungkin Allah swt belum senangkan kehidupan kita kerana Allah swt tak mahu Abang lupa Allah swt dan lupa isteri, lupa ibu bapa, lupa keluarga, lupa anak-anak. Biarlah sukar sebegini dahulu asalkan ada kesayangan-kesayangan semua di sisi. Esok-esok apabila kita sudah sedia, Allah swt pasti senangkan kehidupan kita.”

Selalunya kalau bidadari saya ini membalas dengan air mata, saya biarkan sahaja. Saya menganggap setiap titis air matanya sebagai jawapan janji dia sanggup menemani saya. (Sebenarnya tak reti nak pujuk. Eh? Heheh).

Kenapa saya menulis coretan ini? Ini sebab utamanya. Saya nak pesan kepada pasangan suami isteri atau bakal suami isteri yang membaca celoteh ini; JANGAN TAKUT UNTUK HIDUP SUSAH. Usah tangguh nikah kerana takut tak mampu nak sara isteri.

Tetapi takutlah dengan dosa-dosa ber-couple, ber-dating walaupun sekadar dating secara online dan tidak berjumpa fizikal. Takutlah untuk buat dosa. Takut untuk nikah buat apa?

Bersusah-payah sebagai suami isteri menjanjikan kebahagiaan yang tidak dapat dicapai dengan cara lain. Inilah warna-warni dan resepi kejayaan kita yang akan kita kenang pada hari esok.

Nampak senang ke untuk mendapat semua ini? TIDAK. Hakikatnya, jalannya SUSAH. Kisah tak tidur malam, kisah ikat perut, kisah itu kisah ini. Tetapi, JANGAN TAKUT UNTUK HIDUP SUSAH.

Banyak kisahnya sampai boleh dibukukan jika ditulis dengan elok. Terasa mahu kongsi satu per satu cerita kerana mahu kongsi manfaatnya. Tetapi hati selalu risau takut-takut tidak dibaca orang.

Baca: Pasangan Doktor Berkongsi Pahit Manis Nikah Di Usia Muda Sambil Belajar

LIKE dan FOLLOW Vocket di Facebook serta Instagram


Tidak Tampil Bantu Siasatan Kes ‘Macau Scam’, Pelakon Lelaki Dan Pengacara Wanita Akan Dipanggil SPRM

Kes penggubahan wang haram yang melibatkan sindiket Macau Scam menjadi perhatian rakyat Malaysia ketika ini. Sebelum ini, pihak Suruhanjaya Pencegahan Rasuah Malaysia (SPRM) telah meminta supaya beberapa individu termasuk artis tampil untuk membantu siasatan.

Menerusi laporan, meskipun SPRM telah meminta individu yang pernah menerima wang dipercayai mempunyai kaitan dengan kegiatan cuci wang oleh sindiket Macau Scam dan judi dalam talian untuk membantu siasatan tetapi sehingga kini masih belum ada berani berbuat demikian.

Lantaran tiada yang hadir secara sukarela, maka pihak SPRM akan memanggil seorang pelakon lelaki dan pengacara wanita bagi membantu siasatan dalam masa terdekat. Difahamkan, pelakon lelaki dan pengacara wanita ini pernah muncul dalam beberapa drama popular tanah air.

Malah, pelakon lelaki tersebut turut bergiat aktif dalam bidang pengacaraan. Kedua-dua artis tersebut juga merupakan usahawan dan nama mereka turut dikenali ramai kerana masing-masing mempunyai lebih daripada 1 juta pengikut di media sosial.

Sementara itu, kami kongsikan artikel yang berkaitan dengan kes ini pada pautan di bawah.

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’

Cetus Keraguan, PPIM Persoalkan Bagaimana Suspek Utama Macau Scam Mampu Melarikan Diri

Kena Tempias Isu ‘Cuci Duit’, Sharnaaz Ahmad Tegur Netizen Yang Seru Boikot Perniagaan Bubble Bee


Tidak Terima Bayaran Sebagai Duta, Ali Puteh Kecewa Ditipu Syarikat Pembekal Ayam

Pada April lalu, pelawak Ali Puteh telah dilantik menjadi duta sebuah syarikat pembekal ayam. Terbaharu, Ali Puteh memaklumkan dirinya enggan lagi dikaitkan dengan syarikat tersebut.

Menerusi laporan, Ali mengatakan bahawa dia tidak mahu terlibat dengan penipuan syarikat terbabit terutama sekali apabila melibatkan hal bekalan ayam kepada peniaga dan pembeli.

A post shared by Syed Ali (@aliputeh_official)

Menurut Ali, dia juga berasa kesal kerana telah memberikan sepenuh komitmen sebagai duta namun tidak menerima bayaran seperti dijanjikan. Pada awalnya, Ali melihat ia sebagai satu peluang terbaik untuk menjana pendapatan lebih stabil tapi perkara lain yang timbul.

“Terus-terang saya juga kecewa dengan apa yang terjadi apabila perjanjian antara saya dengan syarikat itu tidak berjalan seperti yang sepatutnya. Saya enggan masalah timbul dan nama saya terkait apabila syarikat ini membuat urus niaga. Saya tidak mahu ada pihak lain jadi mangsa,” katanya.

Tambahnya, walaupun dirinya mempunyai kontrak sah dengan syarikat terbabit dan beberapa kali cuba mendapatkan penjelasan tetapi tiada jalan penyelesaian diberikan oleh syarikat tersebut.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Tular Video Mesra Berpelukan Dengan Aliff Aziz, Intan Najuwa Jawab Persoalan Netizen

Pelanggan Kecewa Jumpa Ulat ‘Berenang’ Dalam Kuah Laksa Yang Dibelinya Di Kedai Makan Terkenal


Tidak Terima Kelulusan, JAIS Batal Program Maulid Libatkan Individu Dakwa Keturunan Nabi

Bersempena dengan Maulidur Rasul yang berlangsung pada minggu ini, umat Islam dimeriahkan dengan pelbagai program keagamaan dalam memperingati hari keputeraan Nabi Muhammad SAW.

Dalam pada itu, sambutan pada kali ini sedikit kecoh apabila tular dengan kehadiran seorang individu dari Maghribi yang dikenali sebagai Mawla Muhammad Amin Al-Idrisi yang didakwa sebagai keturunan ke-38 Nabi Muhammad SAW.

Gagal mendapatkan kelulusan daripada beberapa jabatan agama negeri membuatkan program beliau di Kedah, Terengganu, Kelantan dibatalkan. Sementara itu, nasab keturunan individu ini yang mendakwa sebagai keturunan Nabi Muhammad SAW turut mendapat tentangan daripada beberapa pihak.

Terbaharu, Jabatan Agama Islam Selangor (JAIS) turut memaklumkan pihak mereka tidak membernarkan ceramah atau program Maulidur Rasul yang dihadiri Mawla Muhammad Amin Al-Idrisi.

“Kita telah menghantar surat kepada pihak pengurusan dewan mengenai arahan larangan atau tidak membenarkan program tersebut. “Tambahan, penceramah yang dijangka turut serta dalam program itu tidak mempunyai pentauliahan dari JAIS,” ulas JAIS ketika dihubungi Kosmo!

Sementara itu, terdapat sebuah perkongsian daripada Facebook Darul Uloom Al Mustafa yang tampil mengesahkan keturunan individu ini sekaligus menjawab fitnah tentang Maula Muhammad Amin Al Idrisi Al Hasani. Setakat ini, program beliau di Dewan Budaya, USM telah berlangsung seperti biasa pada 3 Oktober lalu.


Tidak Tersenarai Dalam Sistem Permit Pekerjaan, Ini Cara Untuk Warga Malaysia Bekerja Di Korea Selatan Secara Sah

Sebut sahaja Korea Selatan, ia merupakan antara destinasi pilihan ramai orang untuk melancong dan pasti ada yang berkeinginan untuk bekerja di sana selepas melihat keindahan negara tersebut.

Untuk pengetahuan anda, Korea Selatan membenarkan warga asing dari 16 negara di Asia Tenggara dan Asia Barat untuk bekerja di negaranya di bawah Sistem Permit Pekerjaan (EPS) dan Malaysia tidak termasuk dalam senarai itu.

Terbaharu, seorang pengguna TikTok @kimseri_eina yang merupakan warganegara Malaysia dan juga bekerja di sana telah berkongsi cara untuk bekerja di Korea Selatan dengan sah.

Replying to @ceq_mekmoleq Cara bekerja di Korea Selatan secara sah. cara ke4 paling senang 🥰

Menerusi perkongsiannya, terdapat 4 cara untuk warga Malaysia bekerja di Korea Selatan secara sah. Berikut adalah cara-caranya yang anda boleh ikuti:

1. Sambung belajar di peringkat Ijazah Sarjana (Master) atau peringkat Doktor Falsafah (PHD) dan tamatkan pengajian, lalu boleh memohon pekerjaan di sana.

2. Buat bisnes dan jadi pelabur, lalu boleh dapat investor visa untuk bekerja di Korea Selatan.

3. Cari kerja di Malaysia yang mempunyai pejabat di Korea Selatan agar boleh minta ditukarkan ke branch Korea Selatan.

4. Berkahwin dengan warganegara Korea Selatan.

Perkongsian tersebut telah meraih perhatian orang ramai dan menjengah ke ruangan komen, rata-rata netizen teruja mahu mencuba salah satu daripada cara yang dikongsikan oleh wanita terbabit.

Malah, ada juga netizen berterima kasih kepada wanita terbabit kerana berkongsi cara untuk bekerja di Korea Selatan. Ketika artikel ini ditulis, video tersebut telah meraih lebih 200 ribu tontonan.

Sementara itu, kami kongsikan tempat menarik di Korea Selatan yang anda boleh kunjungi pada pautan di bawah ini.

5 Lokasi ‘Hidden Gem’ Di Pulau Jeju Yang Ramai Tidak Tahu

3 Kesalahan Yang Sering Dilakukan Pelancong Malaysia Sewaktu Guna Duit Korea


Tidak Ubah Seperti Di ‘War Zone’, Dr Say Kongsi Pengalaman Bertugas Di Zon Merah COVID-19

Menjadi petugas barisan hadapan bukanlah pengalaman yang dapat dirasai setiap daripada kita. Malah buat mereka yang bertugas sebagai petugas kesihatan, pengalaman ini juga boleh dikatakan sesuatu yang jarang-jarang berlaku.

Jadi tidak hairanlah, doktor selebriti Dr Say Shazril sebelum ini ternanti-nanti peluang untuk menjadi salah seorang sukarelawan COVID-19. Dia yang sebelum ini kecewa kerana tidak dapat menyertai misi sukarelawan itu bagaimanapun baru-baru ini akhirnya berpeluang menyertai Mercy Malaysia.

Topik : Malaysia Hari Ini, Esok . Alhamdullilah untuk julung kalinya sy dijemput ke rancangan Malaysia Hari Ini TV3 esok pagi. Sejak sy 6 tahun MHI ni dah wujud, so it is such an honor to be invited to one of Malaysia’s most seasoned show. “Bicang topik ape doc?”. Semestinya bukan COVID-19 kerana tajuk tu sy serahkan kepada yg pakar. Esok sy & seorang pakar motivasi akan membincangkan tajuk “Kemahiran Ibu Bapa Untuk Generasi Z”. . Jadi kalau kalian yg sedang social distancing kat rumah tu, awal pagi esok bukalah TV3 k? Dalam pukul 8.20 pagi macam sy mula bersiaran. Sama2 kita tambah ilmu mengenai parenting zaman kini k? Owh by the way, Ace takde tau just me, myself & i. Nak tengok Ace sila tonton rancangan stories by @say_shazril ahaha.

A post shared by  Dr Shazril Shaharuddin (@say_shazril) on Mar 16, 2020 at 6:14am PDT

“Setelah puas menunggu, akhirnya hari ni bakal menjadi hari pertama sy memulakan tugas sebagai seorang sukarelawan bersama Mercy Malaysia,” kongsinya di Instagram.

Beliau yang ditempatkan di sekitar kawasan merah Pasar Borong Kuala Lumpur menyifatkan keadaan di sana tidak ubah seperti berada di zon perang.

“Kalau kalian tengok berita hari ini, pasar borong ini ibarat warzone dengan kawat berduri di sekeliling kawasannya.

“Entrance dikawal ketat tentera dan polis, cukup menyeramkan,” kongsi beliau.

Menceritakan pengalamannya sebagai frontliner ketika itu, Dr Say berkata perasaan itu cukup menggusarkandimana dia sendiri tidak mengetahui apa yang hendak dijangkakan.

“Bila tiba tadi, beratus orang beratur untuk diambil sampel. Bayangkan selama ni kita tengok dan dengar kes-kes COVID di berita sahaja tup tap hari ini engkau kena swab tekak beratus orang yang mungkin salah seorang ada wabak maut ini.

“Apa perasaan anda? Pulak tu lepas ni nak balik jumpa anak dan bini, tak ke menakutkan sekiranya kita terbawak balik COVID ini?,” soalnya.

Walaupun pengalaman itu cukup ‘menyeramkan’ namun Dr Say berkata dia beruntung kerana ditemani rakan sepasukan yang terdiri daripada pegawai kesihatan dan keselamatan yang sangat membantu.

“Perasaan cuak saya tadi terus bertukar semangat.

“Semangat untuk meneruskan hari-hari sukarelawan mendatang,” kongsinya.

Topik : Gonna Leave This Here Sy sering tertanya-tanya “macam mane the real situation kat luar sana? Betul ke keadaannya macam war zone? Betul ke pakai PPE tu panas gila? Ape rasanya jadi frontliner ni? Well, hari ni sy dapat experience kesemuanya! Sy ditempatkan di Pasar Borong Kuala Lumpur. Kalau kalian tengok berita arini, Pasar Borong ni ibarat warzone dengan kawat berduri di sekeliling kawasannya. Entrance dikawal ketat tentera & polis, cukup menyeramkan. Tiba di lokasi kami di-brief sekali lagi tugasan kami iaitu untuk mengambil 800 sampel lalu kami diminta untuk memakai PPE (personal protective equipment). Lapisan demi lapisan disarungkan sehinggalah item terakhir yakni face shield. Kehangatannya ibarat anda duduk di dalam kereta yg dibiarkan di bawah panas terik sepanjang hari & anda hanya buka tingkap 1/5 tanpa aircond. Cukup panas & sesak! Atas sebab inilah masa yg dihadkan kepada mereka yg memakai PPE hanya 3 jam kerana jika dibiarkan lebih lama mungkin akan memudaratkan. Perasaan jadi frontliner? Pada awalnya cukup menggusarkan. Sebab kita tak tahu apa yg nak dijangkakan. Bila tiba tadi, beratus orang beratur untuk diambil sampel. Bayangkan selama ni kita tengok & dengar kes-kes COVID di berita sahaja tup tap arini engkau kena swab tekak beratus orang ni yg mungkin salah sorang ni ada wabak maut ni ape perasaan korang? Pulak tu lepas ni nak balik jumpa anak & bini, tak ke menakutkan sekiranya kita terbawak balik COVID ni? Nauzubillahiminzalik Akan tetapi sy sangat bertuah dikelilingi team yg cukup supportive & helpful. 1st time sy nampak betapa efficient-nya pegawai kesihatan, polis, tentera, JPA, RELA berinteraksi bersama. Kecuakan sy tadi terus bertukar semangat. Semangat untuk meneruskan hari-hari sukarelawan mendatang. If there is one advice i can give, jangan sesekali pandang remeh COVID ni peeps. Number of cases mungkin dua digit sekarang tapi dari apa yg sy experience tadi dua digit ini tidak akan berkekalan. Stay safe peeps!

A post shared by  Dr Shazril Shaharuddin (@say_shazril) on Apr 21, 2020 at 5:03am PDT

Kami sebelum ini juga pernah berkongsi keadaan di khemah saringan COVID-19 yang ramai tidak tahu. Klik pautan di bawah untuk membaca.

Situasi Sebenar Khemah Saringan COVID-19 Di Malaysia Yang Ramai Tidak Tahu

Kit Ujian Dengan Ketepatan Seratus Peratus Dari Korea Selatan Bakal Digunakan Kesan COVID-19

70 Vaksin Wabak COVID-19 Telah Dibangunkan, 3 Sudah Diuji pada Manusia


Tidak Ubah Seperti ‘Jualan Raya’, JPJ Diserbu Selepas Kembali Dibuka

Beberapa Pejabat Jabatan Pengangkutan Jalan (JPJ) mula diserbu orang ramai selepas kembali dibuka minggu ini, menurut beberapa perkongsian di media sosial.

Ia susulan daripada perkongsian video yang menunjukkan ada daripada kalangan orang ramai yang berlari-lari dan berebut-rebut untuk memasuki premis kerajaan ini.

Paling mencuri tumpuan sudah pastinya perkongsian video ini yang menunjukkan suasana memasuki premis penguatkuasa ini yang tidak ubah seperti suasana jualan raya yang sering diadakan di penghujung ramadan.

Tertanya-tanya kenapa ia seperti suasana jualan raya? Perhatikan video di bawah yang dipercayai berlaku di Pulau Pinang dan mula tular di beberapa platform media sosial.

Walaupun kebanyakan laporan mengatakan pejabat-pejabat JPJ ini diserbu, namun perkongsian-perkongsian lain yang dibuat oleh netizen dan beberapa portal menunjukkan tidak semua lokasi diserbu seperti di atas.

Sebaliknya, para pengunjung dilihat cuba mematuhi peraturan dan beratur seperti masyarakat yang bertanggungjawab dan mengamalkan social distancing seperti yang disarankan kerajaan.

Nasib baik tak gi JPJ pagi tadi. Tengok ni orang beratur bapak panjang gila sampai ke luar.

Lokasi : JPJ Sungai Petani. pic.twitter.com/65bNGayYdJ

— KERI // #TeamTerpaksaRayaKL (@mohd_keri) May 18, 2020

Orang ramai membanjiri kaunter-kaunter JPJ yg beroperasi sepenuhnya bermula hari ini.

Waktu operasi kaunter dibuka dari pukul 8 pagi hingga 4 petang. Bagaimanapun,orang ramai disaran untuk menggunakan pembayaran e-tunai.

Orang ramai turut dinasihatkan supaya mematuhi SOP PKPB. pic.twitter.com/UoX4HvXRJZ

— BERNAMA TV 🇲🇾 (@BernamaTV) May 18, 2020

Lokasi: JPJ Taman Daya pic.twitter.com/gJ3RltdP4C

— Sofiyan (@sofiyan_razak22) May 19, 2020

Namun, apa yang penting ketika ini adalah untuk mengelakkan daripada berkumpul dan mengunjungi cawangan JPJ sekiranya urusan anda tidak memerlukan ia untuk diselesaikan dalam tempoh terdekat.

Selain terpaksa beratur panjang, anda juga berkemungkinan terdedah kepada jangkitan virus COVID-19 yang masih belum menunjukkan tanda-tanda untuk dipulihkan dalam tempoh masa terdekat.

Malah, Ketua Pengarah JPJ Datuk Seri Shaharuddin Khalid seperti dilaporkan Astro Awani pada semalam turut memberitahu orang ramai tidak perlu tergesa-gesa untuk hadir ke pejabat itu.

Ini kerana pemegang Lesen Kenderaan Bermotor (LKM) dan Lesen Memandu (LLM) kerana mereka dikecualikan daripada memperbaharuinya sejak PKP dilaksanakan.

Disaat pejabat kerajaan dan agensi melibatkan urusan penting diserbu, lain pula ceritanya buat perniagaan bubble tea yang pernah popular tahun lalu yang kini terpaksa gulung tikar selepas terkesan dengan PKP. Baca mengenainya di pautan di bawah.

Bubble Tea Street Di SS15 Subang Jaya Kini ‘Mati’ Kerana Kurang Pelanggan

Hampir 2 Bulan Tutup Kedai Kerana PKP, Netizen Kongsi Gambar Barangan Kulit Dipenuhi Kulat

Panggung Wayang Dipenuhi Kulat Selepas Hampir 2 Bulan Tidak Beroperasi


‘Tidur Bersama Cuma Tidak Berbuat Apa-Apa’- Bekas Tunang Nafi Dakwaan ‘Panas’ Anju

Kecoh sejak akhir-akhir ini apabila Zarina Anjoulie atau lebih dikenali sebagai Anju dan bekas tunangnya, ahli korporat, Datuk Seri Khazrul Elzey seolah masing-masing mendedahkan masalah dan aib yang berlaku sewaktu bersama kepada netizen.

Situasi menjadi lebih panas apabila Anju mendakwa bekas tunangnya menunggang agama serta pernah bersama sewaktu mereka dalam fasa bertunang. Difahamkan kenyataan yang dibuat Anju berikutan Khazrul yang dikatakan seolah memamklumkan Anju sahaja yang bermasalah dalam hubungan mereka.

Terbaharu, Khazrul yang dikaitkan dengan pemberian kunci kepada Anju memaklumkan menerusi TikTok Live di mana beliau sebenarnya kurang gemar Anju kerap ke rumah beliau kerana mampu mengundang maksiat serta memberi imej yang tidak elok buat anak perempuannya, Julia Sharapova.

Tidur sama sama tapi takde buat apa apa.

Pakcik ni nak gula gulakan siapa? HAHAHAHA pic.twitter.com/idGRMaTqaZ

Memulakan pendedahan dengan selawat serta memaklumkan tidak pernah menipu, Khazrul dengan penuh jujur dan ikhlas menyatakan beliau lelaki yang tidak mengambil kesempatan untuk memuaskan nafsu.

“I ada anak perempuan, kalau buat benda-benda tak elok dalam rumah. Ya Allah, mana nak letak muka?,”katanya.

Khazrul berkata lagi, Zarina juga pernah mengamuk bila dia tiada dalam bilik.

“Ada satu hari, pagi tu dia mengamuk sebab i tak ada dalam bilik. I kat ruang tamu.

“Dia tanya tak sayang ke? Bukan i tak sayang you. I kena tidur luar. Hormat la.

“Sebab tu saya tak suka dia datang rumah saya. Saya tak nak benda-benda aneh (maksiat) tu berlaku. Kita masing-masing ada nafsu, kita kawal,” katanya.

Sementara itu, dalam perkongsiannya lagi, Khazrul mengakui dia dan Anju pernah tidur bersebelahan pada satu malam dengan mendakwa bahawa pelakon terbabit seperti ‘terdesak’ untuk bersama.

“Ni saya cerita jujur, ikhlas. Saya tak pernah menipu. Okaylah sebab nak sangat tidur sebelah-sebelah walaupun tak kahwin.

“Jadi tidur la sebelah-sebelah tapi tak buat apa-apa pun. Sampai la I tertidur.

“Nak sangat tidur sebelah. I pening lah. Kalau boleh jangan la datang. I pun tak minta datang. Bila dah jadi macam tu, waktu Subuh. I bangun nampak bantal peluk dah jatuh bawah. I pun angkat letak sebelah dia,” katanya.

Sebelum ini, pasangan ini pernah menjadi buah mulut netizen selepas Khazrul dilihat membawa Anju ke sebuah butik untuk membeli tudung di mana netizen percaya Anju mampu berubah dengan didikan kekasih.


Tiga Cara Mudah Untuk Mengubah ‘Hubungan’ Anda Dengan Makanan

Di Mesotropin, kami tahu mengubah diet anda menjadi lebih baik adalah lebih susah berbanding melakukan deadlift. Kita semua pernah lalui, bukan senang untuk mengelak daripada memakan makanan-makanan yang kurang berkualiti seperti cokolat, kek dan jajan. Tabiat makanan yang teruk ini sudah menjadi ritual bagi kita.

Tapi, kali ini kami nak kongsikan 3 cara ringkas bagaimana untuk anda mengubah secara perlahan-lahan pemakanan anda menjadi lebih baik.

Hanya dengan duduk di meja makan dapat mengubah cara anda mengambil makanan secara dramatik. Dalam satu kajian oleh Harvard Medical School mendedahkan penambahan berat badan ada kaitan makan mengadap skrin. Gajet dan tv kita boleh mengganggu cara kita menguyah makanan dan signal kita sudah kenyang. Cuba letakkan gajet anda jauh, dan fokus makan di atas meja. Anda mungkin akan rasa bosan pada mulanya tapi cubalah untuk enjoy dan fokus makanan di atas meja.

Zaman kami bekerja di pejabat dulu, kami sering lihat rakan sekerja membawa bekal tengahari tapi bila sampai waktu makan tengahari, mereka masih ke kafe beratur dan beli makanan. Jangan jadi seperti itu. Sebaliknya sediakan makanan anda siap siap di rumah malam sebelumnya dan bawa ke pejabat. Setiap kali lapar, anda buka satu bekas dan makan. Dengan cara ini anda kawal makanan apa yang patut masuk dalam badan anda.

Orang ramai panggil masak ikut resipi. Tapi beberapa ramai sebenarnya betul-betul ikut resipi? Kami sarankan anda belajar dan ikut resipi menyediakan makanan yang sihat. Dalam seminggu satu malam untuk go through resipi ini sudah cukup. Dan anda akan rasa seronoknya berfikir tentang makanan seterusnya yang bakal anda masak.


Amalan Masak Lemang Dalam Tin Tidak Selamat, Boleh Sebabkan Pencemaran Pada Makanan

Walaupun mempunyai bentuk yang seakan sama dengan buluh, namun tin minuman bukanlah peralatan yang sesuai untuk memasak lemang.

Isu memasak lemang dalam tin minuman kembali hangat diperkatakan selepas terdapat hantaran-hantaran di media sosial yang berkongsikan cara tersebut sebelum ini.

Perkara itu menurut Bahagian Keselamatan Dan Kualiti Makanan boleh menyebabkan bahan makanan yang dimasak bertindak balas dengan bahan kimia dalam tin pada suhu panas.

Baru je masuk bulan puasa tapi ramai dah tak sabar nak makan lemang. Beberapa hari lepas, ada ternampak orang kongsi mengenai cara masak lemang dalam tin minuman. pic.twitter.com/gY1cqTWaB5

— Bahagian Keselamatan dan Kualiti Makanan (@BKKMputrajaya) April 28, 2020

Malah perkara itu turut diakui sendiri ahli kimia, Dr Fatimah Salim seperti dipetik portal OhBulan pada semalam.

Menurut beliau amalan tersebut tidak digalakkan kerana bahan pembuatan tin seperti aluminium merupakan sejenis logam yang reaktif.

“Haba memasak yang tinggi dan pendedahan yang berterusan akan menyebabkan bahan masakan bertindakbalas dengan bahan kimia binaan tin ini,” jelasnya.

Walaupun menyedari ada peralatan memasak yang diperbuat dari aluminium, ia jelasnya adalah berbeza dengan tin minuman.

Ini kerana peralatan memasak mempunyai satu lapisan aluminium oksida (Al2O3) yang sangat stabil dan bertindak sebagai selaput penghalang hakisan aluminium ke dalam minuman atau makanan kita sekiranya tidak dikikis semasa mencuci.

“Jika ada yang masih lagi berhasrat juga untuk menggunakan tin aluminium ini untuk memasak lemang, kesan tindakbalas ini mungkin boleh dikurangkan dengan pembentukan lapisan oksida tadi.

“Caranya ialah dengan mendidihkan air beberapa kali dalam bekas ini sehinggalah lapisan oksida ini terbentuk yang mana boleh dilihat dengan jelas,” kongsinya.

Walaupun ada sesetengah yang menegaskan mereka menggunakan daun pisang sebagai pembalut, namun menurutnya kita tidak mengetahui berapa banyak aluminium yang terhakis dan berapa kapasiti serapan daun pisang itu.

“Ingat, komposisi bahan binaan tin tidak sama dengan periuk memasak aluminium walaupun bahan utamanya adalah sama.

“Dan fikirkan juga kebarangkalian bahan-bahan kimia lain yang terhakis daripada cat dan tulisan pada tin itu lalu menjadi perisa tambahan kepada lemang,” tambahnya.

Secara konklusinya, amalan memasak lemang dalam tin aluminium menurut beliau adalah tidak selamat dan tidak digalakkan.

Jadi, kepada anda yang berkira-kira untuk mencuba resipi memasak lemang dalam tin mungkin anda boleh menunggu sehingga PKP tamat di mana kita boleh mendapatkan buluh lemang yang asli.

Dengan menggunakan buluh makanan kita bukan sahaja selamat tapi sudah pastinya keunikan dan keenakan rasa tradisional lemang itu sendiri dapat dikekalkan.

Masih tercari-cari menu yang menarik untuk dicuba bersama keluarga sepanjang PKP ini, apa kata anda lihat perkongsian resipi yang dikongsikan kami sebelum ini di pautan di bawah.

Resipi Ayam Gunting Yang Sedap Dan Mudah Untuk Dicuba Penggemar Uncle Bob Ini Raih 4.6K ‘Shares’

Lebih 12K ‘Shares’, Ini Resipi Roti Mexican Ala Roti Boy Yang Gebu Dan Lazat

Persis Beli Di Bazar Ramadan, Ini Resipi Murtabak Daging Yang Padat, Sedap Dan Ringkas


Tiga Daerah Di Pahang Dilarang Jual Makanan Secara Bawa Pulang Bermula Hari Ini

Bermula dengan Perintah Kawalan Pergerakan (PKP) sekitar dua minggu yang lalu, nampaknya kes melibatkan COVID-19 dilihat semakin kian menular di beberapa negeri di Malaysia. Antara daerah yang melihat peningkatan kes COVID-19 di Pahang adalah Jerantut, Pekan dan Raub.

Sehubungan dengan itu, Setiausaha Kerajaan Negeri Pahang, Datuk Seri Dr Sallehuddin Ishak telah mengumumkan untuk menghentikan penjualan makanan secara bawa pulang atau takeaway bermula hari ini. Menurut beliau, arahan yang melibatkan sejumlah besar warung dan restoran di tiga daerah ini dibuat bagi membendung penularan wabak COVID-19.

Difahamkan setakat ini, Jerantut dan Pekan mencatat kes COVID-19 tertinggi di Pahang manakala Raub mencatat keputusan yang turut membimbangkan.

Walau bagaimanapun, para peniaga masih lagi boleh berniaga makanan melalui perkhidmatan secara hantaran ke kediaman pengguna. PKP yang sebelum ini dijadualkan berakhir pada 31 Mac turut dilanjutkan sehingga 14 April setakat ini.

Ketahui juga mengapa Malaysia diiktiraf sebagai negara terbaik tangani penularan wabak COVID-19.

Ini Sebab Malaysia Diiktiraf Sebagai Negara Terbaik Tangani Penularan Covid-19

Mahu Kanak-Kanak Patuhi PKP, Lelaki Ini Sanggup Menyamar Jadi Hantu


Tiga Ekor Kuda Terbiar Di Ampang Diselamatkan, Pemilik Mengaku Abai Kebajikan Haiwan Peliharaan

Pegawai Pemerintah Unit Berkuda, Unit Berkuda Pasukan Simpanan Persekutuan, DSP Nurhidayah Damanhoori memaklumkan menerusi satu hantaran Facebook di mana tiga ekor kuda yang berkeliaran di jalan raya di sekitar kawasan menghala Bukit Ampang, Selangor sejak pagi semalam telah berjaya diselamatkan.

“Kami dah selamatkan ketiga-tiga ekor kuda tersebut. Pemilik ada datang tetapi kami pujuk bagi kami bawa balik dulu, sebab pemilik hanya peminat kuda yang mengupah pekerja sementara. Jarang datang tengok.

“Kami dah pantau tiga hari memang tiada penjaga. Hasil perbincangan dengan pemilik, kami bawa balik dan rawat dulu memandangkan kuda dalam keadaan teruk dan kandang kuda tidak cukup kelengkapan.

Huhuhu.. perkara ni dah setel ya.. Niat saya hanya utk beri awareness kpd semua tentang kebajikan kuda. Dimaklumkan oleh rakan bahawa owner bukanlah horseman, tetapi hanyalah peminat kuda dan dia hanya upah orang yang tak pandai jaga kuda. 🙂 pic.twitter.com/0IczA8MmTX

— 🐴 Barn & Breakfast (@BarnAndBrxfast) January 23, 2023

“Alhamdulillah pemilik akur sebab dah melibatkan beberapa kesalahan iaitu mengabaikan kebajikan kuda serta membahayakan keselamatan pengguna jalanraya,” petik kenyataan yang dikongsikannya.

Dalam pada itu, Nurhidayah turut menzahirkan ucapan terima kasih kepada pihak yang sudi memberi tempat berteduh sementara buat tiga ekor kuda ini dan juga kepada semua pihak yang terlibat dalam usaha menyelamatkan haiwan malang tersebut.

Memetik perkongsian Twitter @BarnAndBrxfast, beliau berasa sangat sayu dan sedih apabila mendengar perakam video menyatakan ketiga-tiga kuda itu tidak berapa jinak apabila cuba didekati.

“Betapa kuda 3 beranak ni tak mendapat perhatian, didikan dan kasih sayang. Kasih sayang tu bukan takat bagi makan minum je, bukan.

“Kita dah beli pelihara haiwan ini (kuda), dah jaga, tanggunglah amanah itu,” petik perkongsian @BarnAndBrxfast.

Semalam coach Wan Hafizam dah tgk kuda tu, Hari ni Pn Hidayah dari Unit Berkuda PDRM terus ambik tindakan rescue kuda tu bawak ke stable kenalan di Rahman Putra. Asal nya dari group rescue kuda banjir, hari ni rescue kuda yg dianiaya. InsyaAllah kuda akan dijaga baik. pic.twitter.com/Ul6USGs3pw

Dalam satu kemas kini terbaharu di Twitter @danialrzk, Unit Berkuda PDRM sudah ambil tindakan menyelamatkan kuda tu ke stable kenalan di Rahman Putra.

Video yang dikongsinya menunjukkan ketiga-tiga kuda itu makan dengan penuh selera sekali dan akan dibawa bersihkan serta membuat pemeriksaan lanjut.


Tiga Hari Sesat Di Hutan Thailand, Lelaki 72 Tahun Ini Dedah Berjaya ‘Bertahan’ Dengan Minum Air Hujan

Seorang lelaki Britain berusia 72 tahun yang tinggal di Thailand menjadi perbualan ramai setelah beliau berjaya bertahan di dalam hutan selama tiga hari dengan meminum air hujan yang bertakung di lopak menggunakan rumput sebagai straw.

Pada 1 September 2021 lalu, Leonard Barry Weller telah menunggang motosikal untuk mengunjungi rakan-rakannya di wilayah Khon Kaen di timur laut negara itu sebelum beliau mendapati dirinya tersesat di tengah-tengah hutan.

Walaupun beliau tersesat, Leonard membuat keputusan untuk meletakkan motosikalnya di kaki bukit hutan dan mulai berjalan seorang diri untuk mencari jalan keluar.

Pada awalnya Leonard berusaha memanjat pokok untuk mendapatkan pemandangan yang lebih baik di sekitarnya, tetapi terpaksa turun semula kerana ribut hujan lebat melanda kawasan tersebut.

Oleh kerana beliau tiada pilihan lain, Leonard terpaksa terus bertahan di dalam hutan Thailand yang sememangnya cukup terkenal dengan habitat hidupan liar seperti harimau, harimau bintang, beruang dan gajah.

Dalam satu rakaman video menunjukkan Weller berjalan dengan berhati-hati keluar dari hutan dengan pasukan penyelamat berada di sekelilingnya. Beliau membuka butang baju kemejanya, berseluar pendek dan tanpa memakai kasut. Beliau kelihatan letih dan mengalami luka kecil di kakinya, tetapi masih dalam keadaan sihat.

Seorang pemburu tempatan berjaya menemui Leonard sedang tertidur di atas susunan batu setelah lelaki berusia 72 tahun itu memanjatnya untuk melihat jalan keluar.

“Ya, saya sangat gembira. Saya tidak pernah berasa begitu bahagia dalam hidup saya.

“Kaki saya sakit, namun saya tetap gembira. Saya hanya mengagumi kerja yang dilakukan oleh pasukan penyelamat ini. Ia membuatkan saya menangis. Mereka melakukan pekerjaan dengan baik,” kata Leonard.

Leonard bertemu kembali dengan pasangannya dari Thailand, Tawee Chaisanrit. Mereka memeluk erat dan menangis sebelum mengucapkan terima kasih kepada para penyelamat.

Tawee yang berusia 49 tahun, memaklumkan melalui telefon bahawa suaminya telah meninggalkan rumah mereka pada hari Selasa dan tidak kembali pulang semula.

Oleh kerana hujan turun dengan lebat, usaha untuk mencari suaminya tidak berjaya. Tawee memberi tahu pihak berkuasa mengenai perkara tersebut pada keesokan harinya.

Leonard merupakan seorang pesara yang telah tinggal di Thailand selama kira-kira 15 tahun. Beliau memberitahu Tawee semasa kejadian beliau mengambil jalan yang berbeza dari kebiasaan lalu menyebabkannya tersesat.

Di Israel pula, 6 warga Palestin berjaya membuat terowong kecil untuk melarikan diri daripada penjara paling ketat di negara tersebut. Baca lebih lanjut melalui pautan di bawah.

Umpama Siri ‘Prison Break’, Enam Warga Palestin Dilaporkan Berjaya Bolos Dari Penjara Paling Ketat Israel

‘Cubaan Menyamar Jadi Toyol’ – CCTV Rakam Dua Lelaki Berseluar Dalam Curi Tabung Masjid

Ahli Politik Yang Tular Setelah Gigit Pingat Emas Atlet Jepun Disahkan Positif COVID-19


Tiga Langkah Mudah Menyusun Kasut Gaya KonMari

Jika sebelum ini anda didedahkan dengan penyusunan inventori gaya KonMari khas untuk pakaian sahaja, namun tahukah anda penyusunangaya KonMari ini juga boleh digunakan dalam penyimpanan sneakers yang pastinya akan membuatkan ruang penyimpanan tersebut nampak lebih tersusun dan menarik.

Gaya penyimpanan ini telah dipertontonkan melalui program khas di Netflix ‘Tidying Up with Marie Kondo’. Siri pertama program ini telah menghadirkan seorang pengumpul kasut yang memiliki lebih 150 pasang kasut mengubah landskap penyimpanan kasutnya sekaligus mendatangkan kepuasan kepada pemilik setelah melihat ruangan tersebut disusun semula. Berikut merupakan antara langkah yang anda boleh ikuti.

Sebagai pengumpul sneakers tegar, anda pasti sudah arif mengenai fungsi, kesesuaian penggunaan atau siri keluaran kasut tertentu. Mulakan penyusunan kasut anda dengan mengelaskan mengikut jenama dan kriteria yang telah disenaraikan.

Untuk menambahkan kekemasan ruangan tersebut, anda bolehlah menyusun mengikut warna. Bukan sahaja cantik dipandang malah ruangan tersebut akan lebih instagramable.

Jika anda merupakan individu yang menggunakan kasut berlainan setiap hari sepanjang minggu, mungkin agak sukar untuk mengambil dan menyusun semula diantara keseluruhan koleksi kasut anda. Ini boleh menyebabkan ruangan penyimpanan kasut anda tidak tersusun seperti kebiasaannya.

Untuk situasi begini mudah sahaja, anda boleh menyusun barisan kasut tersebut di satu ruangan yang lain atau di ruang penyimpanan yang berhampiran dengan baju anda agar senang untuk memadankan pakaian dan kasut yang akan anda pakai.

Daripada keseluruhan koleksi kasut anda, pasti ada beberapa pasang kasut yang menjadi kegemaran dan sering dipakai hampir setiap hari untuk semua jenis keadaan. Tidak kurang juga beberapa pasang kasut yang dibeli sehingga hari ini masih belum dipakai dan masih disimpan sahaja.

Situasi ini lebih mudah untuk menguruskan inventori anda iaitu dengan meletakkan kasut yang paling kerap dipakai di barisan hadapan dan kasut yang peling jarang dipakai di bahagian belakang. Susunan boleh diperkemas dengan pemilihan jumlah kasut yang kerap dipakai dan jarang dipakai untuk keseimbangan susunan.


Tiga Lokasi Di Malaysia Bakal Tenggelam Menjelang 2050

Dengan air laut yang semakin meningkat dalam masa tiga dekad, beratus-ratus juta orang di seluruh dunia berisiko kehilangan tempat tinggal disebabkan beberapa bandar besar dijangka akan tenggelam.

Menerusi kaji selidik yang dikeluarkan oleh Nature Communication, dengan menggunakan Digital Elevation Models (CoastalDEM), salah satu model yang lebih tepat meramalkan beberapa bandar besar di dunia bakal ditenggelami air.

Para saintis meramalkan bahawa penduduk yang berada di persisiran pantai bakal menerima kesan yang lebih teruk dengan paras air laut dijangka bakal meningkat sebanyak dua hingga tujuh kaki – dan mungkin lebih – sepanjang abad ke-21.

Manakala pada tahun 2050, rumah kepada kira-kira 300 juta orang bakal dilanda banjir sekurang-kurangnya sekali setahun.

Menurut kajian terbabit, beberapa bandar di Malaysia bakal menerima kesan yang buruk apabila ada beberapa tempat yang bakal tenggelam atau membentuk sebuah pulau.

Alor Setar, Kuala Terengganu dan Kuching bakal membentuk sebuah pulau. Manakala Muar, Pekan, Port Klang dan beberapa tempat di sekitar negeri Perak bakal tenggelam.

Di peringkat global, populasi Asia bakal menerima kesan yang lebih teruk apabila angka mencatatkan lebih 70% kawasan yang terdedah kepada kenaikan paras air – China, Bangladesh, India, Vietnam, Indonesia, Thailand, Filipina dan Jepun.

Bandar besar di China antara paling terdedah manakala bandar di negara Asia yang lain berisiko termasuk ibu kota Vietnam, Hanoi, ibukota Bangladesh Dhaka, dan bandar India timur Kolkata.

New York City akan menjadi antara kawasan paling terjejas di Amerika Syarikat memandangkan penduduknya yang padat, menurut CNN.

Di UK, kenaikan paras laut secara drastik akan menjejaskan kawasan utama seperti London serta kawasan pantai ke timur.

Kawasan persisiran pantai yang semakin meningkat bakal mencipta gelombang pelarian iklim (climate refugee). Ramai orang akan dipaksa untuk berpindah dan mereka semua tidak dilindungi oleh Undang-Undang Antarabangsa, menjadikan negara-negara lain boleh menolak untuk memberikan mereka suaka.

Peningkatan paras laut ini juga bakal menyumbang kepada suhu global yang tinggi dan memberi kesan kepada bahan makanan yang datang dari hasil tanaman. Ini akan memberi kesan kepada kekurangan makanan dan minuman, krisis kesihatan dan ekonomi global yang terganggu.

Berikut adalah artikel lain mengenai perubahan iklim dunia. Klik pautan di bawah untuk lebih lanjut.

Mengapa Kita Perlu Risau Jika Hutan Amazon Musnah Dalam Kebakaran

NASA Bawa Anda Lihat Bagaimana Keadaan Bumi Yang Semakin Hancur


Tiga Maut Selepas Berenang Dalam Kolam ‘Dry Ice’ Semasa Parti Ulang Tahun Instafamous

Tiga orang maut di Moscow selepas terjun ke dalam kolam renang yang mempunyai kira-kira 30 kilogram dry ice semasa parti sambutan hari lahir, lapor agensi berita antarabangsa.

Sambutan hari lahir yang diadakan pada hari Jumaat lalu adalah untuk menyambut ulang tahun ke-30 Ekaterina Didenko, seorang influencers Instagram yang mempunyai lebih dari satu juta pengikut.

Menurut DW, dua orang meninggal dunia di tempat kejadian manakala mangsa ketiga, suami kepada Didenko, Valentin meninggal dunia di hospital. Empat lagi dilaporkan mengalami luka terbakar dan keracunan.

Pihak berkuasa Rusia dalam satu kenyataan mengumumkan bahawa kes ini berlaku disebabkan kemalangan.

DW turut menyatakan bahawa mangsa telah melompat ke dalam kolam yang telah diisi dengan dry ice.

BBC melaporkan bahawa dry ice dimasukkan ke dalam kolam renang bertujuan untuk menyejukkan kolam tersebut setelah tetamu keluar dari sauna dan mengeluh tentang suhu panas. Namun The Moscow Times melaporkan bahawa dry ice dimasukkan ke dalam kolam renang bagi menghasilkan kesan visual.

Berikut adalah cerita lain mengenai instafamous, klik pautan di bawah untuk membaca.

Instafamous Ditangkap, Didakwa Hidup Mewah Kerana Hasil Samun

Instagram Ini Dedahkan Instafamous Dan Selebriti Yang Menggayakan Barang ‘Fake’

‘Instafamous’ Tidak Terlepas Daripada Dikenakan Cukai Pendapatan


Tiga Model Apple iPhone Bakal Diperkenalkan September Ini

Selang beberapa sebelum pelancaran rasmi Apple iPhone terbaru, jenama ini nampaknya hampir pasti bakal mengeluarkan tiga lagi model terbaru pada tahun ini yang dijadualkan bakal dilancarkan sekitar September ini.

Seperti yang anda tahu, Apple iPhone X merupakan model yang bakal dijadikan model contoh buat model-model seterusnya keluaran Apple. Pertamanya, para pengguna nampaknya perlu beralih daripada menggunakan home button kepada iPhone dengan bezelless display.

Difahamkan tiga model yang bakal diperkenalkan Apple pada kali ini hadir dengan tiga saiz skrin berbeza iaitu 5.8-inci, 6.1-inci serta 6.5-inci. Dua model daripadanya bakal turut mempunyai spesifikasi dan rekaan yang hampir sama seperti Apple iPhone X. Model mampu milik antara yang bakal turut diperkenalkan dengan pengguna skrin 6.1-inci skrin TFT-LCD.

Dari segi perubahan lain, kemungkinan model iPhone terbaru daripada Apple bakal hadir dengan perubahan dari segi peningkatan RAM sebesar 4 GB dan saiz notch yang bakal dikecilkan berbanding iPhone X.

Selain itu, nama bagi setiap model terbaru ini masih lagi menjadi tanda tanya. Sama-sama kita nantikan September ini bagi menantikan apa lagi perubahan terbaru yang bakal dibawakan Apple bagi tiga model iPhone terbaru.

Baca lagi: Apple iPhone 2019 Mungkin Hadir Dengan Tiga Kamera


Ketahui Tiga Model Apple iPhone Yang Baru Sahaja Dilancarkan Secara Rasmi

Setahun menanti, nampaknya Apple pada tahun ini sekali meneruskan trend pada tahun lalu dengan memperkenalkan tiga model Apple iPhone. Seperti yang dijangka ramai dan diumumkan ura-ura sebelum ini.

Model-model yang dilancarkan terdiri daripada model iPhone XR, iPhone XS dan iPhone XS Max. Secara asasnya, iPhone XS dan iPhone XS Max diperkenalkan bagi menggantikan iPhone X dan juga model versi Plus.

Dari segi spesifikasi, masing-masing dilengkapi dengan processor Apple A12 Bionic yang menjanjikan peningkatan prestasi sebanyak 30% berbanding model sebelum ini. Apple juga turut mengatakan processor terbaru ini merupakan processor terbaik pernah dihasilkan buat telefon pintar.

Mengulas mengenai paparan, kedua-dua disertakan dengan paparan OLED beserta teknologi Super Retina. Apple iPhone XS dilengkapi dengan skrin bersaiz 5.8-inci manakala iPhone XS Max dengan skrin bersaiz 6.5-inci.

Menariknya, Apple turut menambah fungsi SmartHDR yang menjanjikan kualiti gambar yang lebih menarik berbanding model sebelum ini. Selain itu, para pengguna berpeluang melaras bokeh untuk setiap gambar yang diambil. Penawaran dwi-SIM sepertimana ura-ura sebelum ini turut ditawarkan Apple.

Apple iPhone XR pula disasarkan Apple buat mereka yang tidak mahu mendapatkan model baru dengan harga yang sedikit rendah. Dari segi spesifikasi, Apple iPhone XR menggunakan paparan LCD dan dilengkapi dengan skrin bersaiz 6.1-inci.

Tidak seperti dua model yang diumumkan, Apple iPhone XR masih lagi menggunakan satu kamera pada bahagian belakang. Walaubagaimanapun, Apple masih menjanjikan kualiti gambar yang baik bagi model ini.

Mengulas mengenai model terbaru iPhone, tidak sah sekiranya tidak mengetahui harganya yang sediakala premium. Apple iPhone XR bakal ditawarkan pada harga sekitar $749 (RM3,100) manakala iPhone XS dengan harga $999 (RM4,135.76).

Apple iPhone XS Max bakal dijual dengan harga permulaan $1099 (RM4,549.75). Untuk pengetahuan, harga pengenalan yang diumumkan berdasarkan saiz storan 64 GB. Harga bagi model iPhone XS Max dengan storan 512 GB pula ditawarkan pada harga $1,449 (RM5998.72) sekaligus menjadikan model ini sebagai model iPhone termahal Apple dalam sejarah.

Finally got my hands on the iPhone Xs Max. It’s big, like the iPhone 8 Plus, but feels alright. #AppleEvent pic.twitter.com/YccXpZerHF

— Lance Ulanoff (@LanceUlanoff) September 12, 2018

Tanda harga yang diumumkan juga berdasarkan harga penjualan di Amerika Syarikat. Harga yang sedikit tinggi antara yang dijangkakan apabila mula memasuki Malaysia dimana iPhone X yang sebelum ditawarkan $999 di Amerika Syarikat telah ditawarkan di Malaysia pada harga RM4,857.

Apa pendapat anda mengenai model terbaru iPhone ini? Sudah cukupkah tabung anda untuk menjadi yang terawal mendapatkan iPhone XS Max?


Tiga Negara Ini Layak Menang Emas Kerana Paling ‘Heboh’ Di Media Sosial Sepanjang Olimpik 2020

Olimpik Tokyo 2020 yang dijalankan sewaktu wabak COVID-19 telah memaksa semua penyokong negara masing-masing  untuk menyokong negara mereka di laman sosial sahaja. Ini setelah sekatan perjalanan keluar negara disekat bagi membendung wabak yang telah menyerang seluruh dunia sejak awal tahun lalu lagi.

Bagaimanapun, kemeriahan ini masih tetap dirasa apabila kita membuka laman sosial dengan kebanyakan netizen menyatakan sokongan mereka kepada negara masing-masing. Di Malaysia sahaja, anda boleh lihat bagaimana sokongan diberikan sepanjang atlet negara kita beraksi.

Namun persoalannya, adakah laungan Malaysia Boleh dari netizen Malaysia di laman sosial telah melayakkan mereka untuk memenangi emas bagi acara penyokong paling heboh di Facebook?

Melalui hasil data yang dikeluarkan oleh Facebook, negara yang paling layak untuk memenangi emas kerana sokongan yang luar biasa kepada atlet negaranya di laman sosial adalah Filipina. Ini hadir selepas mereka berjaya merangkul pingat emas melalui atlet angkat berat Hidily Diaz. Di tempat kedua pula, jatuh kepada Amerika Syarikat dan India berada di kedudukan ke tiga.

Selain Facebook, syarikat media sosial terbesar di dunia turut mengumpulkan data dari anak syarikatnya sendiri iaitu Instagram. Keputusan ini dikeluarkan selepas Facebook mengambil kira tahap penggunaan emoji yang berasaskan bendera dan komen yang diterima oleh setiap atlet negara masing-masing yang bertanding.

Filipina sememangnya layak berada di atas selepas berjaya mencipta sejarah dengan memenangi emas pertama sepanjang 93 tahun penyertaan mereka di dalam temasya ini. Hidilyn Diaz bukan sahaja memberikan rekod baru kepada Filipina, tetapi ia juga mencipta rekod baru untuk sukan Olimpik.

Selain daripada Diaz, atlet lain yang berjaya mencuri tumpuan penyokong masing-masing adalah Simone Biles dari Amerika Syarikat yang menarik diri di saat akhir akibat daripada masalah kesihatan mental. Keputusannya itu telah mencetuskan debat di laman sosial mengenai betap pentingnya kesihatan mental.

Berlatih di Melaka menang di Jepun, Hidilyn Diaz cipta sejarah sumbang emas pertama buat Filipina. Klik pautan di bawah untuk membaca.

Berlatih Di Melaka Menang Di Jepun, Hidilyn Diaz Cipta Sejarah Sumbang Emas Pertama Buat Filipina

Apa Yang Anda Perlu Tahu Mengenai Katil Anti-Maksiat, Tempat Tidur Atlet Olimpik Tokyo 2020

Gayakan Seragam ‘Sopan’ Di Sukan Olimpik, Gimnas Wanita Jerman Ini Curi Tumpuan Netizen


Tiga Pekerja Diuji Positif, China Beri Amaran Wabak COVID-19 Pada Parcel

Pihak berkuasa China telah mengeluarkan amaran mengenai bungkusan yang berpotensi tercemar dengan wabak COVID-19. Amaran ini bukan sahaja hadir sebelum acara tahunan terbesar membeli belah dalam talian, tetapi selepas tiga pekerja di sebuah syarikat yang membuat pakaian kanak-kanak diuji positif untuk wabak tersebut, lapor Bloomberg.

Jangkitan itu ditemui di Haohui Ecommerce Co. yang berpangkalan di Hebei, wilayah sekitar Beijing. Perkhidmatan penghantaran bungkusan di dua bandar di sana – Xinji dan Jinzhou – serta bandar Shenze telah dihentikan serta merta. Pihak berkuasa China kini sedang menguji bungkusan dan memantau mereka yang terlibat dalam mengendalikan bungkusan tersebut.

Kira-kira 300 bungkusan telah diuji dengan semuanya mendapat keputusan negatif. Suruhanjaya kesihatan tempatan berkata sesiapa yang menyentuh bungkusan itu perlu menjalani ujian dan pemantauan COVID-19. Ujian sama turut dilakukan di sebuah daerah kecil di Guangxi, selatan China, di mana 16 bungkusan daripada syarikat itu dihantar seperti ‘rantaian mel berkaitan covid’.

Sementara itu, pihak berkuasa di Xilinhot Inner Mongolia telah meminta orang ramai yang membeli atau menerima bungkusan dari kedai pakaian lain pada bulan lalu untuk melaporkan kepada pihak berkuasa jika terdapat simptom COVID-19 yang dikesan.

Amaran ini hadir ditengah-tengah acara besar-besaran yang disebut ‘Singles’ Day’ yang bakal berlangsung Khamis ini. Acara beli-belah terbesar ini telah dipegang oleh Alibaba Group Holding Ltd. Sebanyak 500 bilion yuan (AS$78 bilion) berjaya diperoleh pada tahun lalu melalui acara ini sahaja.

China tuduh Amerika Syarikat punca tersebarnya COVID-19 di Wuhan. Klik pautan di bawah untuk membaca.

China Tuduh Amerika Syarikat Punca Tersebarnya COVID-19 Di Wuhan

Saintis Dari China Dakwa COVID-19 Sebenarnya Bukan Berasal Dari Wuhan, Tetapi Dari India

Saintis China Beri Nasihat, Minta Semua Orang Biasakan Diri Hidup Dengan COVID-19 Selamanya


Amalkan 4 Jenis Supplement Serentak, Cara Influencer Ini ‘Jaga’ Kesihatan Kulit Dipertikai Netizen

Selain mengamalkan pemakanan yang seimbang dan juga bersenam, segelintir individu juga mengambil supplement untuk menjaga kesihatan mereka. Malah, ada juga influencer pernah kongsi amalan makan vitamin C yang boleh menyebabkan kerosakan buah pinggang.

Itulah yang dilakukan oleh pengguna TikTok @nurinafiqaaah yang mengambil beberapa pil supplement. Baru-baru ini, Nurin Afiqah yang merupakan influencer TikTok telah memuat naik video menunjukkan pil supplement yang diamalkannya setiap hari.

♬ original sound – @nurinafiqaaah – @nurinafiqaaah

Apa yang mengejutkan orang ramai adalah apabila dia berkongsi mengamalkan banyak pil supplement seperti vitamin C, sunblock dan banyak lagi.

Perkongsian video tersebut telah meraih perhatian orang ramai dan netizen mempersoalkan keperluan untuk makan supplement yang boleh dikatakan banyak.

Malah, para netizen juga mengatakan pastinya makan supplement secara keterlaluan akan memberikan kesan kepada kesihatan kelak. Tidak hanya itu, rata-rata netizen turut berasa pelik bagaimana influencer tersebut boleh makan supplement itu sekaligus.


Tiga Polis Antara Ditahan Selepas Didakwa Terlibat Kes Curi Peti Besi Syarikat Kurier

Atas desakan hidup, ramai orang memilih pelbagai cara dan peluang bagi meneruskan kehidupan akibat wabak pandemik masih lagi belum reda, termasuklah membuat aktiviti-aktiviti jenayah.

Terbaharu, Polis Kedah telah berjaya menahan enam orang suspek (tiga daripadanya anggota polis) kerana disyaki terlibat dalam kes kecurian sebuah peti besi mengandungi wang tunai berjumlah RM400,000 di sebuah syarikat logistik pada hari Rabu lalu.

Tiga anggota polis ditahan selepas mereka disyaki memecah masuk pejabat sebuah syarikat penghantaran barang dan melarikan wang RM400,000.

Kejadian berlaku jam 2.30 pagi, Rabu lalu di premis berkenaan di Kampung Berjaya, Alor Setar, Kedah. pic.twitter.com/eOHZ8G4uLm

— MyWatch (@My_CrimeWatch) June 26, 2021

Ketua Polis Kedah Datuk Kamarul Zaman Mamat berkata, kesemua suspek berusia antara 21 hingga 50 tahun berjaya ditahan di rumah dan pejabat di sekitar bandar raya Kedah antara hari Rabu sehingga Jumaat.

“Dalam kejadian 1.30 pagi Rabu lalu, syarikat logistik yang memungut wang hasil pembelian secara bayar waktu terima (COD) telah dipecah masuk dan sebuah peti besi yang menyimpan semua wang berkenaan telah dilarikan.

“Pada jam 3 pagi hari yang sama, polis menahan seorang lelaki di kawasan berkenaan dan telah menjumpai beberapa barang kes. Siasatan lanjut membawa kepada penahanan lima lagi suspek termasuk tiga anggota polis berpangkat sarjan dan koperal yang bertugas di Ibu Pejabat Polis Daerah Kota Setar,” katanya dalam satu sidang media.

Tambah beliau lagi, pihak polis giat memburu dua lagi suspek yang masih lagi bebas bagi membantu siasatan lanjut.

Hasil siasatan telah mendapati suspek telah mengumpil pintu utama premis syarikat kurier tersebut selepas berjaya mematikan kamera litar tertutup dengan menanggalkan fius utama bekalan elektrik yang terletak di luar premis tersebut.

Susulan penahanan kesemua suspek, pihak polis berjaya menemukan wang tunai berjumlah RM263,295 dan mempercayai baki wang yang dicuri masih ada pada dua lagi suspek yang sedang diburu.

“Kita percaya mereka masih berada dalam daerah Kota Setar. Siasatan lanjut juga sedang dijalankan bagi mengetahui bagaimana mereka tahu mengenai kewujudan peti besi di dalam premis berkenaan,” terang Datuk Kamarul Zaman Mamat.

Kes ini disiasat mengikut Seksyen 457 Kanun Keseksaan dan keenam-enam suspek ditahan reman bermula hari Sabtu sehingga 1 Julai depan.

Satu panggilan kebakaran yang dibuat oleh penduduk setempat telah membongkarkan ‘aktviti khurafat’ yang dibuat oleh jiran mereka selama ini.

Tok Bomoh Berusia 25 Tahun Ditangkap Ketika Sedang ‘Ritual’ Sihir

Edar Produk Di SJR, ‘Bantuan’ Pengasas Jenama Kecantikan Ini Dipersoal Netizen

Ambil Lajak Macam Bawa Lori, Netizen Simpati ‘Rider’ Nyaris Berlanggar Dengan Myvi


Tiga Pusat Beli Belah Di Kuala Lumpur Beri ‘Amaran’ Kepada Pengunjung Selepas Catat Kes COVID-19

Beberapa hari lalu, Lembah Klang telah mencatatkan beberapa kes COVID-19 di tempat tumpuan ramai. Susulan daripada itu, beberapa premis telah mengambil keputusan dengan menutup perkhidmatan mereka.

Antara premis yang terkesan adalah pusat membeli belah di sekitar Kuala Lumpur, NU Sentral misalnya telah memaklumkan bahawa seorang pekerja di sana telah diuji positif COVID-19 pada Sabtu lalu.

Mereka juga difahamkan telah bekerjasama dengan pihak Kementerian Kesihatan Malaysia (KKM) dan telah meminta mereka yang mempunyai kontak rapat dengan individu terbabit untuk menjalani ujian saringan pada hari berkenaan – ujian pertama didapati negatif dan mereka diminta untuk kuarantin selama 14 hari.

KL Gateway pula menyatakan bahawa mereka akan menutup sementara pejabat untuk tindakan lanjut selepas seorang pekerja di Menara Suezcap yang menjadi kontak COVID-19 disahkan negatif.

Pengurusan KL Gateway juga memberi jaminan bahawa rutin pembersihan dan nyah kuman bagi tujuan keselamatan akan diteruskan sambil memohon maaf di atas tindakan yang menyusahkan ramai pihak.

Sementara itu, Sunway Pyramid yang terletak di Petaling Jaya juga telah melakukan proses pembersihan selepas satu kes jangkitan dilaporkan melibatkan pekerja butik Nike di sana.

Dalam kenyataan yang dimuat naik di laman Facebook, pengurusan Sunway Pyramid berkata bahawa pihaknya akan menitikberatkan soal keselamatan pengunjung dengan memastikan pemeriksaan penjarakan fizikal akan dilakukan dengan ketat dan pemeriksaan suhu serta protokol kesihatan yang lain.

Tambahan daripada itu, mereka juga mengingatkan kepada para pengunjung agar mematuhi protokol kesihatan, sentiasa memakai pelitup muka dan kerap basuh tangan bagi mengelakkan diri daripada dijangkiti COVID-19.

Untuk membaca laporan lain, klik pautan di bawah.

MySejahtera Jadi Pertikaian Netizen Disaat Kes COVID-19 Dalam Negara Kembali Meningkat

Untung Besar Di Tengah Pandemik COVID-19, Pemegang Saham Top Glove Terima Dividen Hampir RM1 Bilion

Anak Malaysia Juga Hebat, Saintis Kita Berjaya Cipta Kit Ujian Pantas COVID-19 Pertama Di Dunia


Tiga Rakyat Malaysia Ditahan Polis Trafik Australia Selepas Memandu Guna ‘Lesen Terbang’

Isu lesen palsu atau lebih dikenali sebagai ‘lesen terbang’ merupakan salah satu kesalahan yang kerap dilakukan oleh rakyat Malaysia. Pada masa sama, didapati lesen itu disalahgunakan sehingga ke luar negara.

Baru-baru ini laman Facebook Traffic and Highway Patrol Command – NSW Police Force berkongsi satu hantaran di mana pihaknya telah menahan tiga rakyat Malaysia dalam tempoh kurang 24 jam kerana didapati menggunakan lesen palsu.

Kira-kira jam 2:30 petang pada hari Sabtu 17 September 2022, pegawai dari peronda Lebuhraya Griffith sedang membuat rondaan di sepanjang Lebuhraya Mid Western berhampiran Rankins Springs.

Kemudian mereka menghentikan sebuah sedan Holden Cruze putih 2009 yang bernombor pendaftaran Victoria dalam perjalanan ke arah Timur diminta berhenti di tepi jalan untuk pemeriksaan.

Pemandu itu seorang lelaki warganegara Malaysia berusia 42 tahun dari Mildura, menunjukkan lesen memandu Malaysia serta Pasport Malaysia. Polis memeriksa lesen memandu Malaysia dan hasil semakan di Portal Rasmi Jabatan Pengangkutan Jalan Malaysia (JPJ) didapati dia hanya memegang lesen kelas motosikal, yang tamat tempoh sejak 2005 lagi.

Pemeriksaan lanjut mendedahkan bahawa dia tidak pernah memegang sebarang kelas lesen di mana-mana negeri atau wilayah Australia. Jabatan Imigresen dihubungi dan mendedahkan lelaki itu telah menetap di Australia dengan bridging visa sejak enam tahun lalu.

Kira-kira jam 12:03 tengah hari pada hari Ahad 18 September 2022, pegawai dari peronda Lebuhraya Griffith melakukan pemeriksaan di Burley Griffin Way, Ardlethan selepas mengarahkan Nissan X-Trail 2003 berwarna biru dan Toyota Tarago 2001 berwarna perak, kedua-duanya menggunakan nombor pendaftaran Victoria.

Pemandu Nisan X-Trail merupakan seorang lelaki warga Malaysia berusia 34 tahun dari Junee, menunjukkan kad lesen memandu Malaysia.

“Itu lesen memandu saya. Saya perlukannya untuk kerja.” kata pemandu itu kepada polis dan dia juga menunjukkan kad Foto NSW.

Manakala pemandu Toyota Tarago yang juga seorang lelaki warga Malaysia berusia 22 tahun dari Junee, menunjukkan lesen memandu Malaysia.

“Rakan saya membuat ini (lesen memandu Malaysia) untuk saya, jadi saya boleh memandu di Australia,” jawab lelaki itu kepada polis sambil menunjukkan Pasport Malaysia miliknya juga.

Namun, apabila pihak polis memeriksa lesen kedua-dua pemandu tersebut melalui Portal Rasmi Jabatan Pengangkutan Jalan Malaysia, didapati mereka tidak pernah memiliki sebarang lesen.

Pemeriksaan lanjut mendedahkan bahawa kedua-dua pemandu tidak pernah memegang sebarang kelas lesen di mana-mana negeri atau wilayah Australia. Jabatan Imigresen turut mendedahkan kedua-dua lelaki terbabit telah menetap di Australia menggunakan bridging visa sejak beberapa tahun lalu.

Dalam pada itu, ketiga-tiga pemandu terbabit pernah diberikan notis kehadiran mahkamah untuk menghadiri Mahkamah Tempatan Griffith pada 7 Disember 2022 untuk disabitkan dengan beberapa kesalahan termasuk memiliki dokumen palsu untuk mempengaruhi penjawat awam menjalankan tugas dan memandu tanpa lesen memandu – kesalahan kali pertama.

Polis telah menyerahkan butiran ini kepada Jabatan Imigresen untuk semakan mengenai visa mereka.


Tiga Remaja Di Kelantan Buli Dan Belasah Budak Berusia 13 Tahun Disebabkan Ayam Goreng

Seorang remaja berusia 13 tahun di Kelantan telah dibuli dan dibelasah oleh tiga orang remaja berusia 17 tahun akibat gagal memenuhi janjinya untuk dibelanja makanan segera.

Satu video yang berkisar di halaman Facebook Info Roadblock JPJ/POLIS menunjukkan remaja terbabit membuli dan membelasah lelaki terbabit di salah sebuah asrama lelaki di salah sebuah sekolah menengah di Tanah Merah, Kelantan.

Dalam video dengan durasi 26 saat itu, mangsa yang berusia 13 tahun dapat dilihat ditumbuk dan ditendang oleh tiga suspek. Walaupun dia sudah jatuh di lantai, kelihatan tiga remaja terus menerus membelasahnya.

Ketua Polis Kelantan, Deputi Komisioner Shafien Mamat berkata kepada Harian Metro bahawa berdasarkan keterangan awal mangsa, ketiga-tiga remaja berusia 17 tahun memukulnya kerana berang disebabkan rasa dipermainkan dengan gurauan untuk dibelanja makanan segera ayam goreng.

“Kami sudah mengenalpasti dan membuat tangkapan terhadap semua individu terbabit,” katanya kepada Harian Metro selepas video itu tular dan menerima kecaman netizen.

Tidak kira apa pun salah yang dilakukan oleh orang kepada anda, ingatlah bahawa buli bukanlah jalan terbaik untuk menyelesaikan masalah.

Terdahulu, sebuah keluarga bertindak menyaman sebuah sekolah selepas anaknya didakwa dibuli hingga mengalami tekanan perasaan. Klik pautan di bawah untuk membaca.

Anak Dibuli Hingga Alami Tekanan Perasaan Melampau, Keluarga Tuntut RM2 Juta Dari Sekolah

Guru Dipenjara 10 Bulan Selepas ‘Buli’ Pelajar Sehingga Maut

Diminta Tutup ‘Channel’ Dan Berhenti Kongsi Resipi, Netizen Dakwa Sugu Pavithra Dibuli Di YouTube


Tiga Saintis Dari Malaysia Tersenarai ‘Minda Paling Berpengaruh Di Dunia’

Tiga pakar kejuruteraan kimia yang berkhidmat dengan universiti di Malaysia mendapat pengiktirafan sebagai antara 'Minda Paling Berpengaruh Di Dunia 2015' daripada Thomson Reuters.

Laporan dikeluarkan baru-baru ini, menyenaraikan mereka adalah Prof Datuk Ir Dr Wan Ramli Wan Daud dan Prof Dr Siti Khatum Kamarudin, kedua-duanya dari Universiti Kebangsaan Malaysia (UKM).

Kepakaran mereka adalah dalam bidang tenaga hidrogen dan sel bahan bakar.

Turut berada dalam senarai satu peratus saintis paling terkemuka di dunia itu ialah rakyat Iraq, Prof Dr Bassim H Hameed dalam bidang kejuruteraan reaktor dan penjerapan, dari Universiti Sains Malaysia.

Dalam kenyataannya, Kumpulan Industri Kerajaan Malaysia bagi Teknologi Tinggi (MIGHT) berkata daripada sembilan juta saintis di seluruh dunia, 3,000 dari 21 bidang sains dan sains sosial disenaraikan dalam laporan itu.

Katanya para penyelidik terkemuka itu dipilih melalui hasil analisis terhadap data kutipan bagi tempoh 11 tahun, dan pengenalpastian mereka yang menerbitkan paling banyak tulisan yang amat terpuji.

Data kutipan itu diambil daripada pangkalan data kutipan saintifik Thomson Reuters Web of Science.

BACA: Penyelidik UPM Berjaya Cipta Minyak Masak Boleh Diulang Guna Sehingga 80 Kali

LIKE dan FOLLOW Vocket di Facebook serta Instagram


Tiga Sekeluarga Direman Selepas Joli Sakan RM180,000 Hasil Pecah Masuk Gudang

Tindakan tiga sekeluarga termasuk dua beradik warga tempatan cuba memecah masuk ke gudang alat permainan buat kali kedua bulan lalu mengundang padah apabila kegiatan mereka berjaya dikesan pemilik gudang tersebut.

Kejadian berlaku apabila pemilik gudang berkenaan yang juga pengadu dikatakan gagal mengakses rakaman televisyen litar tertutup (CCTV) di situ menerusi telefon pintar sebelum terus ke gudang berkenaan untuk memeriksa apa yang berlaku.

Ketua Polis Daerah Seberang Perai Tengah, Asisten Komisioner Tan Cheng San berkata, selepas mengesyaki pejabat di gudang tersebut dipecah masuk buat kali kedua, satu laporan polis dibuat kira-kira pukul 12.22 pagi pada 24 Oktober lalu.

Menurutnya, susulan laporan itu polis berjaya menahan dua daripada suspek berkenaan iaitu dua beradik yang masing-masing berusia 30 dan 25 tahun di sebuah rumah beberapa hari kemudian dan merampas barangan termasuk pakaian, pedang samurai, beg silang, telefon bimbit, pemutar skru dan sebuah motosikal jenis Yamaha Y15.

Seorang lagi suspek iaitu isteri kepada suspek utama yang kini sedang mengandung lapan bulan turut ditahan tidak lama selepas itu bagi membantu siasatan.

Memetik laporan Kosmo, ketiga-tiga suspek sempat membelanjakan lebih separuh daripada wang berjumlah RM180,000 selepas memecah masuk gudang itu buat kali pertama kira-kira tiga bulan lalu.

Antara barangan yang dibeli hasil ‘joli’ mereka adalah sebuah kereta jenis Honda Civic, dua buah motosikal masing-masing jenis Yamaha Y15ZR dan Honda Vario, empat buah telefon bimbit, satu set bilik tidur dan dua buah mesin basuh.

Turut dirampas adalah tiga bentuk cincin, dua utas rantai tangan, seutas jam tangan pintar serta 12 helai resit pembelian serta resit gadaian emas

Mengulas lanjut, Cheng San berkata, suspek utama iaitu si abang mempunyai 11 rekod jenayah berkaitan pecah rumah dan pecah masuk beberapa bangunan lain manakala adiknya pula memiliki lima rekod yang sama termasuk berkaitan dadah.

“Polis percaya, penangkapan dua beradik ini termasuk isteri suspek utama berjaya menyelesaikan dua kes aduan membabitkan kejadian pecah gudang dan kedai di sekitar Seberang Perai Tengah pada Julai dan Oktober lalu.

“Kesemua suspek kini direman sehingga Isnin depan untuk siasatan lanjut mengikut Seksyen 457 Kanun Keseksaan,” kata Asisten Komisioner Tan Cheng San dalam satu sidang akhbar baru-baru ini.


Tiga Wanita Ini ‘Ajar’ Bagaimana Mahu Selamatkan Diri Jika Dihampiri Dengan Seekor Beruang

Tiga wanita di Taman Ekologi Chipinque, Mexico mengadapi detik cemas apabila didekati oleh seekor beruang hitam yang dirakam dalam satu video yang berdurasi selama 59 saat.

Beruang tersebut kelihatan berdiri di salah seorang wanita sambil menyentuh dan mencium bahagian kakinya. Beruang hitam itu juga beberapa kali menampar bahagian peha wanita tersebut.

Video yang mendapat 8,900 tanda suka dan 3,900 ciapan balas telah berlegar di internet dan mendapat pelbagai reaksi masyarakat. Kebanyakan daripada netizen memuji cara tiga wanita tersebut menghadapi beruang hitam yang menghampiri mereka.

Would you have stayed this calm? pic.twitter.com/8i2DRmXXXM

— Science girl (@gunsnrosesgirl3) July 19, 2020

Bahagian Perlindungan Sivil Negara sebelum ini telah mengeluarkan beberapa langkah keselamatan sekiranya berhadapan dengan beruang.

Mereka dinasihatkan agar kekal bertenang, jangan berdiri di antara beruang (ibu) dan anaknya, jangan mendekati mereka, jangan memberi mereka makanan dan jangan cuba mengambil gambar swafoto dengannya.

Tindakan tiga wanita terbabit yang bersikap tenang dan tidak cemas telah menjadi antara penyebab mengapa mereka tidak diserang oleh beruang hitam tersebut.

Selain daripada itu, lihat bagaimana Khabib Nurmagomedov, atlet Ultimate Fighting Championship (UFC) berlatih bersama-sama beruang ketika dia berusia 9 tahun. Klik pautan di bawah untuk membaca.

Lihat Bagaimana Khabib Berlatih Bersama Beruang Ketika Berusia 9 Tahun


Tiga Warna Terbaru Yeezy BOOST 350 V2 Bakal Dipasarkan Di Kawasan Berbeza

Nampaknya adidas bakal tampil dengan 3 pilihan warna baharu untuk koleksi kasut Yeezy BOOST 350 V2. Menurut YEZZY MAFIA, koleksi tersebut akan tersedia di beberapa kawasan terpilih.

Menariknya untuk koleksi tersebut, ia hadir dengan 3 pilihan warna iaitu “Antlia”, Lundmark” dan “Synth”. Bagi warna “Lundmark” akan tersedia di Utara dan Selatan Amerika, manakala “Antlia” akan dipasarkan di Eropah. Bagi “Synth” pula akan dipasarkan di Africa, Australia dan Asia.

Koleksi ini akan tersedia di pasaran pada 22 Jun 2019 ini. Pastinya buat peminat model ini akan teruja untuk mendapatkan koleksi Yeezy BOOST V2 ini.

YEEZY BOOST 350 V2REGIONAL EXCLUSIVERELEASING 21 FOR REFLECTIVE AND 22 JUNE FOR NON-REFLECTIVE pic.twitter.com/oJVOA7bSS4

— YEEZY MAFIA (@theyeezymafia) May 24, 2019


Tiger Stripes Cipta Sejarah, Jadi Filem Malaysia Pertama Menang Di Cannes Critics Week

Filem Tiger Stripes buatan Malaysia kini telah mencipta sejarah sebagai filem pertama yang berjaya memenangi hadiah utama di Semaine de la Critique (Cannes Critics’ Week) yang merupakan acara sampingan sempena anugerah berprestij dunia, Festival Filem Cannes.

Amanda Nell Eu yang juga merupakan pengarah Malaysia dan Asia Tenggara pertama yang memenangi hadiah utama €10,000 (RM49,622).

Filem ini juga bersaing untuk hadiah Camera d’Or, anugerah untuk filem cereka pertama terbaik yang dipersembahkan dalam salah satu pilihan Cannes (Official Selection, Directors’ Fortnight, dan International Critics’ Week).

Filem ini dibintangi oleh Zafreen Zairizal, Deena Ezral dan Shaheizy Sam.

Tiger Stripes mengisahkan tentang Zaffan, seorang remaja berusia 12 tahun yang berjuang untuk memahami tubuhnya yang mengalami akil baligh dan kemudian bergelut dengan perubahan fizikal dirinya.

Zaffan dipulaukan oleh masyarakat kerana dianggap pelik. Selepas membuat keputusan untuk melawan rasa takut dan menerima semua keanehan tentang dirinya, Zaffan mula berubah dan muncul sebagai seorang wanita yang kuat.

Filem ini merupakan terbitan bersama antara 8 wilayah termasuk Malaysia, Singapura, Taiwan, Perancis, Jerman, Belanda, Indonesia dan Qatar.

Tiger Stripes juga adalah filem cereka Malaysia keempat di Cannes, dan yang pertama sejak 2010.


Tiket Bas Ke Kelantan Laris Terjual Sebaik Sahaja Pengumuman PKPB

Umum tahu, semalam pihak kerajaan telah mengumumkan pelaksanaan Perintah Kawalan Pergerakan Bersyarat (PKPB) selama empat minggu di seluruh Malaysia kecuali Perlis, Kelantan dan Pahang.

Pengumuman yang dibuat nampaknya turut mendesak syarikat mengatur semula jadual kerja begitu juga sektor-sektor lain. Dalam pada itu, apa yang menarik perhatian ramai pada kali ini adalah tiket bas ke Kelantan dilaporkan laris terjual sebaik sahaja PKPB diumumkan.

Difahamkan kebanyakan bas dari semua negeri sejak malam tadi dikatakan, penuh sehingga pagi ini sebelum PKPB berkuatkuasa tengah malam ini.

Menurut Pengerusi Eksekutif Konsortium E-Mutiara Berhad, Che Ibrahim Che Ismail, kebanyakan bas mendapat sambutan di negeri yang baru dilaksanakan PKPB manakala sambutan di Lembah Klang masih sama kerana negeri berkenaan sudah menjalani PKPB dan memerlukan surat.

Tular pada minggu ini apabila terdapat netizen di Facebook yang tidak percaya dengan vaksin serta mahu diuji pada para menteri terlebih dahulu.

‘Tidak Mahu Dan Sila Cucuk Menteri Dahulu’- KJ Kongsi Gelagat Netizen Facebook Tidak Percaya Vaksin

IKEA Damansara Ditutup Hari Ini Selepas Pekerja Sambilan Disyaki Positif COVID-19


Amalkan Gaya Hidup Sihat, Masterchef Beri Tips Untuk Anda Masak Makanan Iftar Yang Berkhasiat

Apabila tiba bulan Ramadhan, bermulalah episod dimana nafsu makan kita akan membuak-buak dan ni mula la nafsu teringin makan macam-macam terutama sekali ketika berbuka puasa. Tapi, bulan ini sebenarnya peluang kita untuk mengamalkan gaya hidup sihat dan juga jaga pemakanan.

Mahu jaga makan tidak semestinya kita tidak boleh makan nasi! Tidak percaya? Cuba tonton video di bawah ini.

Nampak sungguh menyelerakan Healthy Kari Ayam dan Nasi Butter Chef Ezani itu! Pasti anda akan berselera menjamu selera dan juga tidak perlu bimbang akan khasiatnya.

Untuk pengetahuan anda, beras Jasmine PusaCream ini adalah beras basthmati terpilih berkualiti tinggi berwarna krim keemasan. Ia kering dan gebu, menjadikan ia dua kali lebih panjang selepas dimasak.

Bukan itu sahaja, beras ni juga berkualiti tinggi dan mempunyai kandungan kadar GI yang rendah untuk membantu mengawal tahap glukosa darah. Selain itu, ia jugak nasi parboiled yang nutriennya lebih tinggi dan lebih mudah diserap dari segi penyerapan zat besi dan mineral.

Jadi tunggu apa lagi? Untuk lebih tips #StayFitJasmine, layari facebook @jasminefoodmy.

Sementara itu, kami kongsikan beberapa resipi menarik untuk anda cuba sepanjang bulan Ramadan ini.

Jimat Dan Mudah, Ini Resipi Ayam Ala Kenny Roger Yang Sedap Untuk Anda Cuba

Jadi Kegilaan Netizen, Ini Resipi Mudah Dan Sedap ‘Korean Garlic Cheese Bread’ Untuk Anda Cuba

Lebih 86K ‘Shares’, Ini Resipi Mee Champa Yang Sedap Dan Mudah Pasti Buat Anda Terliur


Menangi Tiket Ke Tayangan Perdana Dan Barangan Rasmi ‘Star Wars: The Last Jedi’

Masa yang dinanti-nanti sudah tiba. Rey & Co kembali untuk sambungan kisah Star Wars: The Force Awakens ! Rian Johnson akan bertindak sebagai penulis dan pengarah untuk ini. Star Wars: The Last Jedi akan mula ditayangkan di pawagam pada 14 Disember 2017.

Tidak perlu diperkenalkan lagi watak-watak dalam filem Star Wars ini kerana pastinya anda sudah mengenali mereka dalam The Force Awakens. Rey pergi bertemu Luke Skywalker untuk belajar dengan lebih lanjut ilmu untuk menjadi seorang Jedi sejati. Kylo Ren yang kalah di tangan Rey pasti akan kembali dengan penuh dendam dan khabarnya akan ada insan yang berubah ke arah Dark Side!

Peminat-peminat tegar Star Wars pastinya sudah tidak sabar untuk menantikan detik 14 Disember 2017 untuk tayangan filem ini. Jangan risau dan ada berita baik buat para peminat sekalian. Dengan kerjasama Walt Disney Studios Malaysia, kami ada 10 pasang tiket untuk ke tayangan perdana Star Wars: The Last Jedi, fleece jacket, beg, mug, wireless headphone serta juga jam tangan edisi khas Star Wars: The Last Jedi untuk anda menangi! Isi butiran dan jawab soalan untuk peluang memenangi tiket dan hadiah eksklusif Star Wars ini.

Special Screening ‘Star Wars: The Last Jedi’
Tarikh: Rabu, 13 December 2017
Masa : 9.15PM
Tempat: GSC, Mid Valley

1. Ikuti laman FB Walt Disney Studios Malaysia dan share peraduan ini di halaman Facebook anda. Jangan lupa untuk letak hashtag #VocketPremiere dan #TheLastJediMY pada posting anda.

2. Setiap pemenang akan dihadiahkan dua keping tiket ke tayangan premiere ini. Tarikh tutup penyertaan adalah pada 9 Disember 2017 8.00 malam (Sabtu). Pemenang akan dihubungi pada 10 Disember 2017 (Ahad).

3. Isi butiran dan jawab soalan anda dalam lampiran di bawah untuk memudahkan kami menghubungi anda andai terpilih sebagai pemenang.

4. Pemenang akan dihubungi melalui email.

Semoga berjaya. May the force be with you!


Tiket ETS Sempena Cuti Tahun Baru Cina Akan Mula Dijual 2 Januari Depan

Ini merupakan berita baik buat anda yang ingin merancang perjalanan awal pulang ke kampung bersempena perayaan Tahun Baru Cina kerana tiket perkhidmatan ETS akan mula dijual mulai 2 Januari 2019. Tiket yang dijual mulai 2 Januari ini adalah bagi perjalanan untuk tarikh 1 Februari sehingga 30 April 2019.

Penjualan tiket akan dibuka pada 8.30 pagi bagi memudahkan orang ramai membeli tiket. Malah, menurut KTMB dalam satu kenyataan, perkhidmatan ETS mengekalkan penyediaan 36 perjalanan sehari berikutan kerja menaik taraf infrastuktur dan sistem landasan berkembar Lembah Klang masih dalam fasa pelaksanaan.

Tiket boleh dibeli secara dalam talian melalui laman sesawang rasmi KTMB, atau aplikasi telefon pintar (KTM MobTicket) dan juga di kaunter tiket KTMB. Pastinya buat anda yang ingin mengelakkan kesesakan lalu lintas dan ingin cepat sampai ke destinasi, ETS adalah pilihan yang tepat.


Tiket Final AFF Suzuki Cup 2018 Sudah Mula Dijual Kembali Dengan Harga RM500

Sejak mula diumumkan tarikh penjualan tiket serta kuota jualan tiket atas talian, ‘ekor’ Harimau Malaya sudah mula berusaha dalam mendapatkan tiket bagi menyokong skuad kebangsaan negara ini.

Disebalik kepayahan dalam mendapatkan tiket, terdapat segelintir ulat tiket yang mula menjual semula tiket perlawanan dengan harga yang jauh lebih tinggi serta tidak masuk akal. Berdasarkan tinjauan kami di laman Carousell dan Mudah, terdapat beberapa penjual yang menjualnya dengan harga sekitar RM150.

Apa yang mengejutkan kami adalah wujudnya ulat tiket yang sanggup menjualnya kembali dengan harga setinggi RM500. Pada kami, harga penjualan yang ditawarkan adalah sangat tidak munasabah dan tidak sihat bagi penyokong Harimau Malaya. Walaubagaimanapun, masih terdapat lagi para penjual yang menawarkannya dengan harga yang tidak terlalu beza berbanding harga tiket asal.

Melalui laporan terbaru VocketFC, difahamkan 80,000 tiket Final AFF Suzuki Cup 2018 telahpun habis dijual seawal jam 10.30. Anda boleh klik di sini untuk laporan penuh.


Tiket Final Perlawanan AFF Di Vietnam Dijual Kembali Setinggi RM1,673

Berikutan demam bola sepak akhir-akhir ini di mana Malaysia berjaya melangkah ke final Piala AFF bertembung dengan Vietnam, permintaan untuk menonton perlawanan akhir di stadium memang jadi sangat tinggi.

Untuk pertembungan perlawanan kedua, gejala ulat tiket di Hanoi nampaknya lebih teruk berbanding apa yang berlaku di Malaysia.

Harimau Malaya’s Official Training At My Dinh Stadium, Hanoi

National squad led by Tan Cheng Hoe underwent their official training at the My Dinh Stadium, Hanoi just now ahead of the #AFFSuzukiCup18 Final 2 match against Vietnam tomorrow night.#FAM #HarimauMalaya pic.twitter.com/ncS2gz7pzZ

— FA Malaysia (@FAM_Malaysia) December 14, 2018

Mereka dilihat menjual tiket final Piala AFF antara Vietnam dan Malaysia di Stadium Nasional My Dinh dengan harga yang berlipat kali ganda sehingga mencecah AS$400 (RM1, 673) berbanding harga asal yang hanya dijual 200,000 dong (RM36).

Penyokong Vietnam yang terdesak untuk menyaksikan perlawanan bola sepak nanti, terpaksa juga membeli tiket yang dijual oleh ulat tiket dek kerana pihak Persekutuan Bolasepak Vietnam (VFF) hanya menjual 16,000 tiket di atas talian dan selebihnya diedarkan kepada penaja, syarikat korporat dan ahli gabungan mereka.

Stadium untuk perlawanan malam ini hanya dapat menempatkan 40,192 orang. Dengan kelebihan away goal berpihak kepada Vietnam malam ini, diharap pasukan negara dapat bangkit dan memberikan persembahan hebat seperti di Bangkok tempoh hari. Terus maju Harimau Malaya!

2018 AFF Suzuki Cup | Saturday, 15 December 2018

VIETNAM vs MALAYSIAMy Dinh Stadium, Hanoi, 7.30 pm (8.30 pm Malaysia Time)

* Live on TV2 & Fox Sports#FAM #HarimauMalaya #AFFSuzukiCup18 pic.twitter.com/FjieNBd4hO

— FA Malaysia (@FAM_Malaysia) December 15, 2018


Tiket Kereta Api Laju Jepun ‘Shinkansen’ Ditawar Dengan Separuh Harga Sehingga Tahun Depan

Tahun ini pastinya sedikit sebanyak mengganggu perjalanan anda melancong ke dalam dan luar negara kerana penularan wabak COVID-19. Bagi anda yang sudah mula merancang untuk melancong Jepun pada tahun depan, ini satu berita baik untuk anda.

Difahamkan, tiket kereta api laju Shinkansen ke east Japan akan ditawarkan dengan diskaun 50% bermula pada 20 Ogos 2020 sehingga 31 Mac 2021 yang pastinya akan bantu anda jimatkan perbelanjaan.

Untuk pengetahuan anda, kereta api laju ke east Japan ini adalah kereta api yang menghala ke Hokkaido. Oleh itu, kami kongsikan kepada anda tiket Shinkansen yang available.

1. Hayabusa: Dari atau ke Stesen Tokyo dan Morioka (Iwate Prefecture).
2. Hayabusa: Tokyo dan Stesen Shin-Hakodate-Hokuto (Hokkaido).
3. Yamabiko: Tokyo dan Fukushima.
4. Nasuno: Tokyo dan Nasushiobara (Tochigi).
5. Komachi: Toyko dan Akita.
6. Tsubasa: Tokyo dan Shinjo (Yamagata).
7. Toki: Tokyo dan Jomo-Kogen (Gunma).
8. Tanigawa: Tokyo dan Niigata.
9. Asama: Tokyo dan Nagano.
10. Kagayaki: Tokyo dan Kanazawa (Ishikawa).
11. Hakutaka: Tokyo dan Itoigawa (Niigata).

Tambang sehala yang paling mahal dalam senarai di atas adalah antara Tokyo dan Shin-Hakodate-Hokuto, yang biasanya berharga 23,230 yen (RM923) dimana potongan itu menjimatkan menjadi 11,620 yen (RM464).

Rancang perjalanan anda dengan bijak jika anda ingin ke Jepun pada tahun depan. Selamat melancong!

Sementara itu, kami kongsikan beberapa artikel berkaitan tentang Shinkansen pada pautan di bawah ini.

13 Sebab Kenapa Shinkansen Memiliki Teknologi Terbaik

Pelancong Indonesia Mahu Bergambar Didakwa Punca Kereta Api Laju Di Jepun Lewat 10 Minit

5 Persediaan Penting Buat Anda Yang Ingin Melancong Ke Jepun


Tiket Konsert BLACKPINK Mula Dijual Kembali Dengan Harga RM11,000

Jika tiket perlawanan bola sepak pun boleh dijual semula dengan harga setinggi RM500, inikan pula tiket konsert kumpulan K-Pop terkenal BLACKPINK.

Nampaknya tiket konsert BLACKPINK hampir semuanya telah habis terjual semalam dan pastinya bagi mereka yang tidak berjaya membeli tiket berasa kecewa. Konsert BLACKPINK akan berlangsung pada 23 Februari di Stadium Indoor Malawati, Shah Alam.

Jualan tiket telah dibuat secara atas talian dan di 7 lokasi yang diumumkan sebelum ini tetapi rata-rata peminat kecewa dengan sistem laman web MacpiePro yang mengendalikan penjualan tiket tersebut.

Tidak mustahil tiket konsert BLACKPINK ini akan terjual dengan masa yang singkat berikutan popularitinya. Malangnya, ulat tiket di StubHub dan Viagogo berjaya membeli tiket konsert dan menjual tiket dengan harga yang sangat melampau.

Bayangkan harga tiket untuk BLINK Zone yang hanya berharga RM693 dijual semula melebihi RM3,000, malah ada yang menjual melebihi RM11,000. Tiket ini dijual semula di laman StubHub yang terkenal di kalangan reseller.

Bagi peminat tegar BLACKPINK yang tidak dapat membeli tiket pastinya terpaksa membeli dengan ulat-ulat tiket ini walaupun harganya melampau. Ulat tiket memang pantang nampak peluang buat duit.


Tiket Konsert Coldplay Jadi Mas Kahwin Pasangan Di Indonesia

Coldplay yang bakal hari ke Asia Tenggara pada November ini masih menjadi bualan di Indonesia dan Malaysia. Terbaharu, Coldplay sekali lagi menjadi perhatian apabila menjadi salah satu mas kahwin pasangan dari Indonesia.

Dalam video yang tular di media sosial, kelihatan seorang wali pengantin perempuan bersalaman dengan pengantin lelaki sambil membaca akad pernikahan. Ketika itu, kedengaran salah satu mas kahwin yang diberikan kepada pengantin perempuan adalah tiket Coldplay.

“Saya akan mengahwinkan puteri kandung saya, Anestasya Ayu Widiadhana, dengan mas kahwin 21 gram logam berharga, satu set alat solat, dan tiket Coldplay yang dibayar tunai,” kata wali ketika majlis pernikahan kedua mempelai. “Saya terima nikah dan nikah Anestasya Ayu Widiadhana binti Ahmad dengan mas kahwin yang tunai,” jawab pengantin lelaki.

Saudara gua nikah pke maharnya tiket coldplay 🤣🤣, nikahnya di support chris martin pic.twitter.com/elNYNWEwzH

— rhfndtaaa (@orangdalamkamu) May 21, 2023

Video ini kemudiannya mula tular dan mendapat pelbagai komen daripada netizen. Rata-rata memuji pengantin lelaki yang memasukkan tiket Coldplay sebagai mas kahwin.

“Itu terbaik, bro, demi mas kahwin saya akan berperang dengan tiket Coldplay,” puji seorang netizen Twitter. “Ini hebat, kerana bukan mudah untuk mendapatkan tiket,” kata seorang netizen dengan emoji menangis.

Untuk rekod, rakyat Malaysia dan Indonesia teruja dengan kedatangan Chris Martin. Malah, ‘perang’ tiket konsert konsert Coldplay ‘Music of the Spheres World Tour’ di kedua negara meriah dengan sebahagian daripada peminat gagal mendapatkan tiket dan menyeru kumpulan itu untuk menambah hari ke-2.


Tiket Konsert Tour BlackPink Paling Mahal Di Malaysia Ketika Ini, Dijual Setinggi RM1,888

Kumpulan Kpop wanita terkenal dunia berasal dari Korea Selatan, Blackpink mengadakan konsert di Malaysia pada 4 Mac tahun depan bertempat di Stadium Nasional Bukit Jalil.

Rata-rata peminat dikenali sebagai ‘Blink’  kesal dan kecewa dengan harga tiket paling mahal setakat ini di Malaysia yang mencecah sehingga hampir RM2,000.

Bukan itu sahaja, peminat juga menganggap harga yang ditawarkan tidak berbaloi sama sekali kerana tempat duduk penonton dikatakan jauh dari pentas utama.

Dalam pada itu, peminat mula berdebat di Twitter dengan harga tiket yang bermula dari RM388 sehingga RM1,888.

Rata-rata warga Twitter mengatakan harga tiket tersebut seperti harga ‘yahudi’ yang terlalu mahal untuk rakyat Malaysia membelinya.

“Ni mende buat ticket mahal mahal sangat ni mentang mentang la gaji mininum kat Malaysia RM10,000 sebulan,” kata seorang pengguna Twitter dengan berseloroh.

Ni mende buat ticket mahal mahal sangat ni mentang mentang la gaji mininum kat Malaysia RM10,000 sebulan pic.twitter.com/QoH5ZFSJiI

Selain itu, menurut sumber, harga tiket konsert Blackpink di Seoul, Korea Selatan dalam linkungan 170,000KRW hingga 260,000KRW bersamaan RM500-RM900 iaitu lebih murah daripada harga di Malaysia.

Tiket konsert akan mula dijual pada 15 November ini, manakala jualan tiket untuk orang awam akan dijual pada 17 November. Konsert turut menampilkan kumpulan yang dianggotai oleh Lisa, Jisoo, Jennie, dan Rose.

Blackpink sebelum ini pernah mengadakan konsert pertama di Stadium Malawati, Shah Alam pada Februari tahun 2019.